Virming - Wikipedia, entziklopedia askea.\n48° 56′ 44″ N, 6° 45′ 03″ E / 48.9456°N,6.7508°E / 48.9456; 6.7508Koordenatuak: 48° 56′ 44″ N, 6° 45′ 03″ E / 48.9456°N,6.7508°E / 48.9456; 6.7508\nBénestroff, Bermering, Francaltroff, Grostenquin, Neufvillage, Rodalbe eta Vahl-lès-Bénestroff\n141 (%47.6) 155 (%52.4)\nVirming Frantziako udalerri bat da, Mosela departamenduan dagoena, Ekialde Handia eskualdean. 2013an 268 biztanle zituen.\n2007an Virming udalerrian erroldatutako biztanleak 268 ziren. Familiak 112 ziren, horien artean 32 pertsona bakarrekoak ziren (20 bakarrik bizi ziren gizonak eta 12 bakarrik bizi ziren emakumeak), 36 seme-alabarik gabeko familiak ziren, 36 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 134 etxebizitza zeuden, 111 familiaren etxebizitza nagusia ziren, 5 bigarren erresidentzia ziren eta 18 hutsik zeuden. 107 etxeak ziren eta 27 apartamentuak ziren. 111 etxebizitza nagusietatik 90 bere jabearen bizilekua ziren, 19 alokairuan okupaturik zeuden eta 2 doan lagata zeuden; 2 etxek bi gela zituzten, 7 etxek hiru zituzten, 21 etxek lau zituzten eta 81 etxek bost zituzten. 101 etxek euren parking plaza propioa zuten azpian. 42 etxetan ibilgailu bat zegoen eta 55 etxetan bat baino gehiago zituzten.\nVirming udalerriko biztanleria-piramidea 2009an .\n2007an lan egiteko adina zuten pertsonak 168 ziren, horien artean 106 aktiboak ziren eta 62 inaktiboak ziren. 106 pertsona aktiboetatik 103 lanean zeuden (62 gizon eta 41 emakume) eta 3 langabezian zeuden (1 gizon eta 2 emakume). 62 pertsona inaktiboetatik 18 erretiraturik zeuden, 14 ikasten zeuden eta 30 "bestelako inaktibo" gisa sailkaturik zeuden.\n2009an Virming udalerrian 118 unitate fiskal zeuden, 286 pertsonek osaturik. Pertsona bakoitzeko diru-sarrera fiskalaren mediana urteko 16.383 euro zen.\n2007an zeuden 6 komertzioetatik, 1 bestelako produktu industrialen fabrikazioko enpresa zen, 2 eraikuntza enpresak ziren, 1 finantziazio enpresa zen, 1 higiezinen enpresa zen eta 1 zerbitzu enpresa zen.\n2000. urtean Virming udalerrian 10 nekazaritza-ustiategi zeuden, 690 hektarea erabiltzen.\nBNF: 152662233 (data)


Gidy - Wikipedia, entziklopedia askea.\n47°59′13″N 1°50′12″E / 47.9869°N 1.8367°E / 47.9869; 1.836747°59′13″N 1°50′12″E / 47.9869°N 1.8367°E / 47.9869; 1.8367\nHuêtre, Boulay-les-Barres, Bricy, Cercottes, Chevilly, Ormes eta Saran\n1.024 (%49.8) 985 (%47.9)\nGidy Frantziako udalerria da, Loiret departamenduan dagoena, Erdialdea-Loira Harana eskualdean. 2013an 1.497 biztanle zituen.\n2007an Gidy udalerrian erroldatutako biztanleak 1.497 ziren. Familiak 562 ziren, horien artean 88 pertsona bakarrekoak ziren (44 bakarrik bizi ziren gizonak eta 44 bakarrik bizi ziren emakumeak), 207 seme-alabarik gabeko familiak ziren, 235 seme-alabak dituzten bikoteak ziren eta 32 seme-alabak dituzten guraso-bakarreko familiak ziren.\n2007an 599 etxebizitza zeuden, 561 familiaren etxebizitza nagusia ziren, 12 bigarren erresidentzia ziren eta 26 hutsik zeuden. 575 etxeak ziren eta 20 apartamentuak ziren. 561 etxebizitza nagusietatik 507 bere jabearen bizilekua ziren, 50 alokairuan okupaturik zeuden eta 5 doan lagata zeuden; 4 etxek gela bat zuten, 11 etxek bi zituzten, 46 etxek hiru zituzten, 141 etxek lau zituzten eta 359 etxek bost zituzten. 492 etxek euren parking plaza propioa zuten azpian. 167 etxetan ibilgailu bat zegoen eta 371 etxetan bat baino gehiago zituzten.\nGidy udalerriko biztanleria-piramidea 2009an .\n2007an lan egiteko adina zuten pertsonak 1.007 ziren, horien artean 739 aktiboak ziren eta 268 inaktiboak ziren. 739 pertsona aktiboetatik 703 lanean zeuden (358 gizon eta 345 emakume) eta 36 langabezian zeuden (16 gizon eta 20 emakume). 268 pertsona inaktiboetatik 149 erretiraturik zeuden, 69 ikasten zeuden eta 50 "bestelako inaktibo" gisa sailkaturik zeuden.\n2009an Gidy udalerrian 575 unitate fiskal zeuden, 1.531,5 pertsonek osaturik. Pertsona bakoitzeko diru-sarrera fiskalaren mediana urteko 22.559 euro zen.\n2007an zeuden 40 komertzioetatik, 1 janari enpresa zen, 2 bestelako produktu industrialen fabrikazioko enpresak ziren, 7 eraikuntza enpresak ziren, 6 ibilgailuen saltze eta konpontze enpresak ziren, 7 ostalaritza eta jatetxe enpresak ziren, 2 informazio eta komunikazio enpresak ziren, 3 finantziazio enpresak ziren, 3 higiezinen enpresak ziren, 6 zerbitzu enpresak ziren eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 12 zerbitzu publikoetatik, 2 ibilgailuen konpontzeko eta nekazaritza tresnetako lantokiak ziren, 1 margolaria, 1 zurgina, 3 argiketariak, 1 ile apaindegia eta 4 jatetxeak.\n2000. urtean Gidy udalerrian 14 nekazaritza-ustiategi zeuden, 1.705 hektarea erabiltzen.\nBNF: 152605464 (data)


FARC gerrillak 400 zibil baino gehiago ditu bahituta\nBahitu talderik handiena eta ezezagunena da, gobernuz kanpoko erakundearen arabera. Bahiketa gehiago egingo ez duela iragarri du FARCek.\nFARC gerrillak 405 zibil ditu bahituta, Olga Lucia Gomez Fundacion Pais Libre gobernuz kanpoko erakundeko zuzendariak azaldu duenez. 2002 eta 2011ko abendua bitartean egindako ikerketa baten ondorio dira datuok, eta, horien arabera, bahituen talderik handiena eta ezezagunena da FARCena, Gomezek azpimarratu duenez.\nGKE horren zuzendariak azaldu duenez, estortzioa egin eta finantzaketa lortzeko helburuarekin bahitu ditu FARCEk zibil horiek. Helburu finantzarioak dituzten pertsonak bahitzeari utzi diola eta bahitutako azken hamar uniformatuak aske uztea erabaki duela iragarri du astelehen honetan FARC Kolonbiako gerrillak.\nBahituta jarraitzen duten 405 zibil horiekin zer gertatu den jakin nahi dugu, esan du Gomezek FARCen iragarpenaren ondoren.\nKolonbiako bahiketetan, bigarren\nOhiko delinkuentzia da Kolonbian egiten dituzten bahiketarik gehienen arduraduna, azpimarratu du País Libre erakundeko buruak. Poliziak emandako datuen arabera, 2001ko urtarrila eta azaroa bitartean Kolonbian izan ziren 255 bahiketen artean, 145 ohiko delinkuentziarekin egon ziren lotuta, eta 72, berriz, FARCenak izan ziren.\nInformazio gehiago:Eitb: FARC gerrillak 400 zibil baino gehiago ditu bahituta


Kintoen bazkaria - Baga, biga, bloga!\nAurreko asteburuan kintoen bazkaria izan dugu. Kintoak zeozer esatearren, ni ez bainaiz soldadu joan. Aurten bete dira 25 urte -hogeita bost- kolejiotik irten ginela. "Colegio San Gabriel de los Padres Pasionistas", gaur egun izen handiko ikastola dena. Batzen garenetariko gehientsuenok bederatzi urterekin sartu eta hamazortzirekin atera ginen. Batzuek gehiago eta bestetzuk gutxiago, denok izaten dugu zer esana ume-gazte garai haietan bizitakoaz. Eta sufritutakoaz.\nHezkuntza ez zen gaur egungoa, ez horixe, behintzat hango eraikin kanpotik zuri eta barrutik ilun hartan urteak pasatzea egokitu zitzaigunontzat.\nS.P.k gogoratzen zuen arratsaldeko sei eta erdietan ematen zietela eguerdiko soberakinen purea. Zortzi eta erdietan baso erdi esne eta ohera. Dio goizean goseak esnatzen zuela eta asteburuan etxera joaten zenean enpatxua hartzen zuela beti. Gauez, izara artean etxetik eramandako esne kondentsatu potetik edaten zuen. Ezin zuen txokolate edo gailetarik eraman, ateratzean plastikoaren zaratak salatuko baitzuen eta gelakide nagusiago batek edo praileren batek bestela, kenduko zizkiotelako.\nL. sarritan ateratzen zuen arbelera M.C.A. andereñoak. Gustatzen zitzaion zatikiak edo eragiketak arbelean jartzea eta esango nuke M.C.A.k espero ere espero zuela L.k gaizki egitea eta erratzea, zaplada ikaragarria jotzeko edo masailean atximurka egiteko. L.k, eta L.ren moduan beste askok, negarrez egiten zuen sarri arbeletik bere pupitrerako bidea.\nB.ri ere ematen zioten egurra arbelean, besteoi ematen zigutenaren bikotza eman ere. B.k ez zuen negar egiten, edo barrutik egiten zuen, auskalo; kontua da M.C.A. andereñoak zaplada eta atximurka bakoitzean esaten ziola: -¿No vas a llorar, o qué? Ez genion inoiz malkorik ikusi, arbelean behitzat. B. ez da urteroko bazkari hauetara etortzen, baina guk gogoratzen dugu.\nJ.A.k iladan jartzen zituen ebaluazio oro "interno" zeudenak eta zenbat penko hainbat txalo ematen zien. Ez nolanahiko belerriondokoak, benetan min eragiteko zartakoak.\nP.ri esan zion mespretxuz J.A.k ez zela musikaria izango eta izatekotan ere, txarra, eta ez zuela musikatik bizimodurik aterako, ganorabakoen lanbidea zela hura. Gaur egun musikaria da, lehen ere bazen. Orkestra zuzendaria da, operak ere zuzendu ditu.\nJ.A. begirale edo zaintzailea zen, ez zeukan ez maisu titulurik ez ezer. Orain ere ez dakit daukan baina lanean jarraitzen du umeak hezten, izen handiko ikastola horretan.\nKontu alaiagoak ere aipatu ditugu, hala nola kanpai jotze txapelketak, "Operación Ogro", gauez sukaldeetara sartu janaria ohostera, Pablito, bizirik irauteko odola edaten omen zuen prailea...\nHonelaxeko hezkuntza izan genuen batzuek garai haietan. Jakina, halakoak gara orain.\nP.S.: Hor goian ikusten duzuen hori zen, eta oraindik ere bada, txiringitoko nagusia. Haren zapladak ez ziren ahaztekoak. Jarraituko du umeak jotzen?\nPatxi 2005-05-04 01:23 #1\n
Hala ere, Józulin, tratu txarrak berdin banatzen ziren, guztien artean. >
Nik gogoan daukat irakasle bat, bakar batekin tematzen zena, edo birekin... Hori okerragoa da. >
Kontestualizatu beharra dago. Ezin dira garai haiek gaurko begiekin begiratu. >
Eskerrak kontestualizatzen degun, bestela... >
Oso mezu polita, Józu.


2021ko mazokalaria izan nahi duzu? - Mazoka\nGasteizko Marrazki Azokaren VII. edizioa marrazkien online erakusleiho bat izango da berriz ere. Marketplace espezializatu bat da, eta proiekzio handikoa. Bertan, hautatutako 40 egileak Mazokaren galerian eta mazokalarien komunitatean sartuko dira.\nwww.mazoka.org webguneko plataforma birtuala 2021eko azaroaren 26tik, ostirala, abenduaren 26ra, igandea, egongo da zabalik.\nAbenduaren 17tik 19rako asteburuan, jarduera paraleloak egingo dira Arabako hiriburuko Montehermoso Kulturunean, herritar guztientzat, sorkuntza grafikoari eta beste diziplina kultural batzuei buruz.\nEdizio honetan parte hartuko duten mazokalarien lan ilustratuekin, erakusketa bat antolatuko da Ur Biltegian (ospe handiko erakusgunea), 2021eko abenduaren 3tik, ostirala, 19ra, igandea.\nHorrez gain, Mazokako egileen II. katalogoa argitaratuko dugu; bertan, VII. edizioko parte-hartzaileak bilduko ditugu.\nPertsona kopurua mugatua izango denez, bizilekuagatik joaterik duten eta parte hartu nahi duten mazokalariak gonbidatuko dira erakusketaren inaugurazio- eta itxiera-ekitaldietara eta bisita gidatu programatuetara.\nHalaber, MAZOKAren ikasleentzako IV. “BEKIKASLE” beka eskatzeko deialdia zabalduko dugu, 500 €-koa eta Laboral Kutxak babestua.\n2021eko irailaren 2tik urriaren 4ko 22:00etara egongo da zabalik deialdia.\n2021eko urriaren 21ean emango da hautatutakoen berri, www.mazoka.org webgunean, ekitaldiaren sare sozialetan eta posta elektroniko bidez.\nMARRAZKILARIAK, profesionalak izan ala ez, bertakoak, Estatukoak edo nazioartekoak, ilustrazioaren, komikiaren, diseinuaren, artisautzaren, animazioaren eta antzeko arloetan lan egiten badute eta denda birtuala badute, eurena edo edozein online plataforma edo salmenta-sistematan kokatutakoa, eta eskaera egitean zabalik badago. Hautagaiak ez badu dendarik, antolatzaileek aholkua eta laguntza eskainiko dizkiote bat irekitzeko (hori ez dadila eragozpena izan parte hartzeko!); horretarako, eskatu laguntza hola@mazoka.org helbidera idatzita.\n40 MAZOKALARI HAUTATUKO DIRA. Haietako bakoitzak hauek izango ditu:\ngaleria bat mazoka.org webgunean eta azokaren RSSetan, eta bere lanaren zabalkuntza eta publizitatea, sarean eta saretik kanpo, Estatu osoan;\nerakusgune bat abenduaren 3tik 19ra Montehermoso Jauregian;\nbi orrialde “2021eko mazokalariak” egileen katalogoan, eta haren hiru ale etxean jasotzeko aukera (gehienez 5.000 aleko tirada, eta PDF formatuan deskargatzeko aukera)\nprogramatutako jarduera, aurkezpen eta bisitetan parte hartzeko aukera.\nEdizio honetan, ez dago mazokalari ohientzako mugarik, ezta muga geografikorik ere (munduko edozein tokitatik bidal dezakezu eskaera); kuota edo fidantzarik ere ordaindu behar ez denez, partaidetza DOAKOA da.\nBanaka edo taldeka eman daiteke izena MAZOKALARI gisa. Taldeka izena ematean MAZOKAN zer lan erakutsi eta saldu nahi diren adierazi behar da, bai taldean egindakoak, bai kideek banaka egindakoak.\nDenda birtualerako esteka ez ezik, ezinbestekoa da lanak online aurkeztea (webgunea, bloga edo antzeko bat); aurretik egindako lanak izan behar dira bertan, edo azokan erakutsiko denaren lagin bat.\nIKASLEENTZAKO BEKIKASLE EDO LABORAL KUTXA BEKA\n2020-2021 edo 2021-2022 ikasturtean diseinuko, ilustrazioko, marrazkigintzako edo arteko ikasleak direla ziurtatzen duten eskatzaileen artean, MAZOKALARI BAT hautatuko da (banakoa edo taldea), eta 500 €-ko merkaturako obra-ekoizpenean inbertitzeko eta ordainsarirako laguntza emango zaio .\nZalantzak badituzu, idatzi mesedez hola@mazoka.org helbidera 🙂\nMAZOKA Online-ko kide izateko deialdia amaitu da. Mila esker MAZOKAren marrazki eta ilustrazio merkatuan parte hartzen jarraitzeagatik. Taldea hunkituta eta pozik dago deialdiaren harrerarekin.\nUrriaren 21ean, VII. edizio honetako 40 MAZOKALARIAK zeintzuk izango diren iragarriko dugu sare sostzialetan eta webgunean.\nNorbera bere online dendaz arduratzea eta eskuragarri egotea 2021eko azaroaren 26tik 2022ko urtarrilaren 2ra, harremanetarako helbide edo telefono-zenbaki baten bidez, zalantzei edo kontsultei erantzun ahal izateko.\nErosketa berretsi ondoren, saldutako lan edo produktuak hurrengo 48 lanorduetan bidaltzea, norberaren mezularitza-zerbitzuaren bidez (baldin eta penintsula barruan gehienez bost eguneko epean entregatuko dituela ziurtatzen badu).\nArtistak bere gain hartuko ditu bidalketa-gastuak, baina, nahi izanez gero, erosleari ordainaraziko dizkio.\nAntolatzaileak ez dira izango erantzuleak produktua edo bidalketa kaltetu, galdu edo lapurtu egiten bada, eta ez dira arduratuko hura itzultzeaz.\nMazokalari bakoitzak bere lana, ilustrazioak eta produktuak online edo streaming bidezko zuzenekoetan ezagutarazteko egiten diren taldeko\naurkezpenetan parte hartzea. 2021eko abenduaren 6tik 12ra izango dira, eta webgunearen, RSSen eta hainbat plataformaren bidez (esaterako, YouTube) zabalduko.\nOnline edo streaming bidezko zuzenekoetan erregistratutako irudien gaineko irudi-eskubideak antolatzaileei lagatzea, zabaltzeko, erakusteko, kopiatzeko, banatzeko eta Mazoka jendaurrean ezagutarazteko, webgunearen, RSSen eta norberaren bideo-plataformen bidez baino ez. Beste edozein eratara erabili nahi izanez gero, baimena eskatu behar da.\nMAZOKAri ilustrazio bat kopiatzeko eta ezagutarazteko baimena ematea. Mazokalariak eta antolatzaileek aukeratuko dute ilustrazioa, eta 2021eko MAZOKALARIAK erakusketan jarriko da ikusgai, egilearen datuak eta haren online dendara daraman QR kodea izango dituen kartel batekin. Erakusketa 2021eko abenduaren 3tik, ostirala, 19ra, igandea, izango da, Gasteizko Montehermoso Kulturuneko Ur Biltegian.\n• Erakusketako lanak dohaintzan ematea. Antolatzaileak arduratuko dira lanak inprimatzeaz 2021eko abenduaren 19an, igandea, MAZOKAren alde egingo den zozketarako.\n• 2021eko abenduaren 3an, ostirala, eta abenduaren 17tik 19rako asteburuan Gasteizko Montehermoso Kulturuneko Ur Biltegian egingo diren inaugurazio-ekitaldietan, bisita gidatuetan eta 2021eko Mazokalarien Erakusketari amaiera emateko ekitaldian parte hartzea, bertaratzerik izanez gero.\n2021eko EGILEEN KATALOGOA\nMazokalariak eta antolatzaileek elkarrekin adosten dituzten ilustrazioak kopiatzeko, banatzeko eta zabaltzeko baimena ematea MAZOKAri. Ilustrazio horiek artisten katalogoan sartuko dira. Katalogoaren 5.000 ale aterako dira, gehienez, formatu fisikoan, eta doan eta mugarik gabe deskargatu ahal izango da gure webgunetik. Bertan, egile bakoitzaren biografia labur bat, webgunea eta haren online dendaren QR kodea egongo dira.\nEkitaldiaren berri ematen benetan eta modu esanguratsuan laguntzea, sare sozialetan modu aktiboan parte hartuz. #MAZOKAONLINE2021 izenekoan parte hartzen dutela iragarriko dute webgunean edo dendan, eta, horretarako, iragarki-banda bat edo irudi bat emango zaie, bertan sar dezaten.\nMarrazkilariak hitzematen du antolatzaileek esaten duten guztiari jarraituko diola, eta bere gain hartuko duela online dendan erakusgai jartzen dituen obra eta produktuen gaineko erantzukizuna; hortaz, merkatuak eta antolatzaileek ez dute inolako erantzukizunik izango.\nAntolatzaileek ematen dituzten argibideei jarraitzea eta ezartzen dituen neurriak errespetatzea.\n#Mazoka2021 azokan parte hartzeko konpromisoa eta argibideak biltzen dituen PDF dokumentua 48 orduko epean sinatuta itzultzea.\nEskaerak jasotzeko epea amaitzen denean, sektoreko beste profesionalez osatutako epaimahai batek hautatuko ditu 40 MAZOKALARIAK (tartean, BEKIKASLE jasoko duen ikaslea) eta 10 ordezkoak, kreatibitate- eta originaltasun-irizpide subjektiboak aplikatuta. Epaimahaiaren erabakia apelaezina da.\nDeialdi honetan izena emateak esan nahi du ezagutzen eta onartzen dituzula oinarri guztiak.\nBegiratu aurreko edizioei buruzko informazioa eta irudiak, FACEBOOK-eko gure orria (@MAZOKAFERIA) eta TWITTER-eko eta INSTAGRAM-eko gure profilak (@mazokaferia).\nZalantza edo galderaren bat baduzu, jarri gurekin harremanetan, hola@mazoka.org helbidean


IMH 8. Sariak banatu dira — IMH\nIMH 8. Sariak banatu dira\n2010/06/18 00:00:00 GMT+2\nIMH 8. Sariak banatu dira Ibai Zubikarai Korta Indiako zuzendari izan da aurtengo ikasle ohi aipagarria barne-ekintzailetasun eta nazioartekotasuna hizpide eta Irene Ramos, Pedro Marcos eta Eduardo Echeverría ikasle sarituak. IMHko irakasle den Santi Sastrerentzat ere aitortza unea izan da. https://www.imh.eus/eu/albisteak/imh-8-sariak-banatu-dira https://www.imh.eus/eu/albisteak/imh-8-sariak-banatu-dira/@@download/image/imhsariak_web.jpg\nIbai Zubikarai Korta Indiako zuzendari izan da aurtengo ikasle ohi aipagarria barne-ekintzailetasun eta nazioartekotasuna hizpide eta Irene Ramos, Pedro Marcos eta Eduardo Echeverría ikasle sarituak. IMHko irakasle den Santi Sastrerentzat ere aitortza unea izan da.\nMakina Erremintaren sektoreari lotutako 17 enpresen parte-hartzearekin 2010eko IMH Sariak antolatu du Elgoibarko IMHk zortzigarren urtez. Aurten, sarien gaia barne-ekintzailetasunari eta nazioartekotzeari egokitu zaio (*). Ekainaren 18an antolatutako diploma banaketa ekitaldian banatu ziren sariak eta parte hartu zuten Elgoibarko Udaleko Alfredo Etxeberria Alkateak, David Urzainqui Lanbide Heziketako Sailburuordeak, Koldo Arandia AFMko Presidenteak, Xabier Ortueta AFMko Zuzendari eta IMHko Presidenteak eta Joxean Egaña, IMHko Zuzendariak.\nSarituak izan dira:\n2010eko ikasle aipagarria: Irene Ramos Cubillo Ermuarra (1974n jaiotakoa eta abokatua IMHn hasi aurretik), Ikasi eta lan produkzio bidezko mekanizazioaren goi-mailako heziketa zikloko ikaslea eta Abadiñoko Industrias LAIPen dihardu lanean (Ikasi eta lan sisteman ikasi duenez, 3 urtez aritu da lanean). 800 eurotako ikasketa poltsa jaso du sari bezala.\nFabrikazio arloko ikasle aipagarria saria Irene Ramosi egokituko litzaioke baina kasu hauetan sari hau bigarren espediente onenari egokitzen zaio aipamen berezi bezala. Irabazlea aurten Pedro Marcos Arrasatekoa izan da (1970en jaioa eta autoeskolako irakasle IMHn ikasten hasi aurretik), Proiektu Mekanikoen Garapeneko goi-mailako heziketa zikloko ikaslea. Pedro Marcosek Elgoibarko Etxe-Tarren egin ditu praktikak (Lanerako Prestakuntza) eta momentuz lanean jarraituko du bertan. Saria kasu honetan ere izango da 800 eurotako ikasketa poltsa.\n2010eko ikasle ohi aipagarria: Ibai Zubikarai Itziartarra (1983), Korta Engineering Indiako Executive Chief Manager edo Zuzendaria da. Ikasle ohi aipagarriak IMHko eskultura korporatiboa jaso zuen aitortzaren seinale.\nIMHk Elgoibarko ikasleei ere sari berezi bat eman nahi izan dio aurten eta beraz, Elgoibarko ikasle aipagarri saria Eduardo Echeverríari egokitu zaio (1982an jaioa), Mekanizazio bidezko produkzioko ikaslea. Eduardok Udalaren plaka bat jaso zuen Alkatearen eskutik eta IMHk 2010 urtean zehar IMHko elearning ikastaroak doan egiteko aukera emango dio.\nAzkenik, IMH sariek ere une berezi bat izan zuten Santiago Sastre, IMHko irakasle elgoibartarrari esker-ona adierazteko. Santiago Sastre ekainean jubilatuko da eta IMH sortu zenetik irakasle izan da bertan, baita ikasketa buru lehen urteetan. David Urzainqui Lanbide Heziketako Sailburuordeak IMHren urrezko intsignia ipini zion eta IMHko zuzendariak gogoratu zuen bokazio handiko irakasle izan dela, eta eginkizun horretan eredugarri eta irakaskuntzarekiko talde-lidergotasuna mantendu izan duela urte guzti hauetan.\n(*) Ibai Zubikarai, ikasle ohi saritua\nIbaik (Itziar, 1983) Proiektu Mekanikoen Garapeneko Goi-Mailako zikloa ikasi zuen IMHn 2001-2002 urteetan eta azken urtean Norma (Grupo CIE-Egaña) enpresan egin zituen praktikak produkzio eta kalitate departamentuan, Automozioko bi "linean" produkzioaren jarraipena egiten. Datu bilketa (pieza kopurua, denborak, arazoak…)eta 5S proiektuaren jarraipena egiten. Praktikak amaitu ondoren, 2003an IMHren jarraitu zuen Txandakako Ingeniaritza Ikasten eta Zumaiko KORTA GROUP enpresan lanean hasi zen produkzio sailean. Ingeniaritzako atzerriko misioa Estatu Batuetan PST (precision Screw Thread) enpresan egin zituen, Bulego Teknikoan. Ingeniaritzako ikasketak amaitu ondoren, 2007ko apirilean joan zen lehendabizikoz indiara Korta Zumaiako lan taldearekin lehendabiziko hartu emana egitera azaroaren bertan gelditzeko. Ordutik Korta Indiako zuzendari bezala, departamendu guztiak lantzen ditu (produkziotik hasi, finantza ataletik pasa eta salmentetaraino). Ibairen helburu garrantzitsuenetako bat Korta Zumaiako lan jarrera eta metodoak Indiako plantan ezartzea da, empresa matriza eta Indiakoren arteko komunikazioa ahalik eta errazena egiteko. Aurrerantzean, Korta Indiarekin jarraituko du nahiz eta egonaldiak murrizten joango dituen progresiboki. Ibaik dionez “Urte dexente dira etxetik urrun eta bueltatzeko gogoa ere badago”.\nIMH Sarien helburua da Ikasketa garaian edo eta baita ondorengo lanbidearen garapenean nabarmendu diren Heziketa Zikloetako ikasleei gure esker ona ematea eta urtero antolatzen dira enpresen babes eta kolaborazioarekin. IMHk urtero antolatzen ditu sari hauek enpresen kolaborazioarekin eta aurtengoak ere bereziki eskertu nahi ditu: Babesle (Danobat Taldea, Etxe-Tar, Mapfre eta Sariki) eta kolaboratzaileak, guztira 17 enpresa.


Udalak berreskuratu egin du Astiko aisialdi guneko erabilera publikoa - Zarautz - Zarauzkohitza.eus\nUdalak berreskuratu egin du Astiko aisialdi guneko erabilera publikoa\nAritz Mutiozabal 2019-10-24 10:25\n2020rako ordenantza fiskalei bide emateaz gain, Astiko jolasgunean taberna-jatetxea eta aisialdirako instalazioak egiteko Txintxilik II enpresari egokitutako lan publikoko kontzesio kontratua behin betiko suntsitzea onartu zuten aho batez joan den asteko ezohiko udalbatzarrean. 2015eko apirilaren 17an EH Bildu koalizioak, orduko Udal Gobernuak, Astiko merenderoa bota eta jatetxea eraikitzeko lehiaketa esleitu zuen, aisialdi eremua biziberritzeko planaren barruan. Hautsak harrotu zituen gaiak orduan, eta garaiko oposizioak –EAJ, PSE-EE eta Ezker Anitza udal taldeek– gogor salatu zuen erabakia, enpresak proposatutako eraikinak pleguetan jasotako neurriak "bikoiztu" egin zituelako.\nXabier Txurruka alkateak argi adierazi zuen "pauso garrantzitsu bat" eman zela joan den osteguneko udalbatzarrean. Proiektuarekiko zalantzak izan ditu EAJk hasiera-hasieratik, bai oposizioan zegoenean bai Udal Gobernura iritsitakoan. "Baina zalantza horiek argitze aldera, Gobernutik espedientea aztertu genuen, eta ikusi genuen betebehar asko zituela: Plan Berezia, negoziazioak, ondoren enpresak auzitara jo zuen.... Une guztietan, epaiak Zarauzko Udalaren alde egin du".\nAlkateak dio bere borondatea izan dela negoziatzea eta akordioetara iristea proiektua aurrera ateratzeko, nahiz eta "beste aldetik ez dugun izan halako jarrerarik". "Pentsatzen genuen murriztea eraikigarritasuna, eta horretarako Plan Berezi bat idatzi genuen; pentsatzen genuen materialak aldatzeko modukoak zirela; eta pentsatzen genuen ostalaritza zerbitzu bat ematea askoz ere xumeagoa... Akordio batera iristekotan ginela sentitu dugu hainbat unetan, baina bertan behera erori da behin eta berriro".\nKudeaketa txar baten «ondorio negargarria» dela iritzi zion Podemos Equo-Berdeak udal taldeko bozeramaile Oihane Delgadok: "2015ko udaberrian presaka sinatu zen kontratu bat izan zen, eta, harrezkero, zarauztarrok lau urte baino gehiago daramatzagu Astiko guneaz gozatu ezinik". Era berean, gogora ekarri zuen hauteskundeen atarian itxi zuela garaiko Udal Gobernuak kontratu hura: "Argi eta garbi geratu da zarauztarroi garesti ateratzen zaigula EH Bilduk gobernatzea".\nAtal "desatsegin" bati amaiera eman zaiola azpimarratu zuen PSE-EEko ordezkari Gloria Vazquezek. Herritarrek maiz galdetu izan diotela zergatik ezin izan duten Asti lehen bezala erabili: "Ezin genuelako!". Kontratua deuseztatzearen inguruan irmoa izan zen bere jarrera: "Herriko interesen aurkakoa zen, bere kostu altuagatik, hartzen zuen gehiegizko azaleragatik eta nolabait esateko zituen akatsengatik". EH Bilduk "hormigoizko eraikintzar bat" egin nahi zuela zehaztu zuen, eta argudiatu zuen Asti Eraztun Berde-Urdineko puntuetako bat izanda, proiektu interesgarria izan zitekeela. "Ingurumen eta Agenda21eko zinegotzi naizen aldetik, naturgune honekiko eraso bat zela iritzi diot".\nEH Bilduko bozeramaile Itziar Muruak, koalizioa Udal Gobernuan izan zenean hartutako erabakia arrazoituz, nabarmendu zuen «oso zaharkituta zegoen aisialdi gune bat eraberritu eta hobetzeko beharra» ikusi zutela, eta «hori aurrera eramateko planteatzen zena guri modu egoki batean izan zela iruditzen zaigu oraindik ere». 25 urtetako emakida bat izan zela, eta orduko egoera ekonomikoa kontuan izanda, proiektua aurrera eramateko "aukera ona" zela esan zuen Muruak: "Zoritxarrez, ordea, gauzak ez dira nahi bezala atera. Beraz, guk ere uste dugu lehenbailehen herritarren eskura jartzeko aukerak aztertu eta erabakiak hartu behar direla".


Logela argiztatzea | Consumer\nKomenigarria da argi-puntuak gelan banatzea, haien erabilgarritasunaren eta erabiltzaileen ohitura pertsonalen arabera.\nIrudia: Roger Kirby\nLogela bateko argiztapenaren helburu nagusia atsedenerako giro atsegina lortzea da. Gainera, gainerako geletan bezala, argi-puntu batzuk behar dira gela osoan banatzeko, erabilgarritasunaren eta ohitura pertsonalen arabera. Inguruko argiztapena flexo edo aplikazio bateko argi puntualarekin konbina daiteke irakurtzeko, armairuaren edo jantzigelaren inguruan foku halogenoekin batera.\nArgiztapen praktiko eta lasaigarria\nGiro atsegina lortzeko, eskualde bakoitzaren beharretan pentsatu behar da. Gela partekatuz gero, erdiko argi bakarra saihestu behar da, beste pertsonarentzat gogaikarria izan baitaiteke. Horrelako lanpara zintzilikariak logelako sabaia altua denean bakarrik dira gomendagarriak. Bestela, traba egin dezakete.\nOhearen bi aldeetako mahaitxoetan, oihalezko pantailak dituzten lanparak jarri behar dira, argia bahetzeko.\nSabai faltsua duten logeletan foku halogenoak jar daitezke horman sartuta. Irtenbiderik onena ilaran banatu eta fokatu nahi diren eremuetara bideratzea da. Argiztapen mota hori oso homogeneoa den arren, hotza gertatzen da, eta, beraz, komenigarria da beste argi-puntu batzuekin osatzea.\nOhearen bi aldeetako mahaitxoetan, oihalezko pantailak dituzten lanparak jarri behar dira, argia bahetzeko. Ez da beharrezkoa potenteak izatea, nahikoa da 60 W-eko bonbillak erabiltzea. Tonu gordineko pantailek argia pasatzen uzten dute, eta ilunek, berriz, moteldu egiten dute.\nOhean irakurri nahi izanez gero, hobe da albo bakoitzean beso artikulatuak dituzten ezarkinak erabiltzea. Lanpara mota horiei esker argi-fokuaren altuera eta intentsitatea erregula daitezke. Gainera, irtenbiderik onena dira gau-mahaia oso txikia denean. Hala, ez da espazio hori kentzen, baina argi puntual bat dago. Gelaren neurriak direla eta, irakurtzeko soilik den txokoa izan badaiteke, hura argiztatzeko aukerarik egokiena zutikako lanpara da.\nBi kasuetan, komeni da etengailuak atearen ondoan dagoen batekin trukatzea, gelara sartzean eta gelatik irtetean piztu eta itzal daitezen, eta ohetik maneiatzea.\nJantzigelaren edo armairuaren eremuan, horman sartutako halogenoen edo errail-guneen alde egin daiteke. Arropan bertan ere jar daitezke argi-puntuak, arropa edo erabiliko diren osagarriak aurkitzeko.\nHaurrentzako logelek argiztapen berezia behar dute. Argi-puntuak kokatzeko, kontuan hartu behar da zer jarduera egingo dituzten haurrek gelan: lo egitea, ikastea, jolastea edo irakurtzea.\nHala ere, haurrentzako gela baterako argi-iturri egokiena naturala da. Ahalik eta gehien aprobetxatzeko, gortinek arinak eta zeharrargiak izan behar dute, eguzkiaren zuzeneko eragina leuntzeko.\nLanparak haurrentzat arriskutsuak ez diren materialekin eginak izan behar dute.\nArgiztapen artifizialari dagokionez, kasu guztietan haurrarentzat irisgarriak ez diren lanparak aukeratu behar dira (ezarkinak, sabaiko lanparak, etab.). eta pisu nahikoa izatea haurrak bota edo arrastaka eraman ez ditzan. Hori gertatzen bada, lanparak haurrentzat arriskutsuak ez diren materialekin eginak izan behar dute.\nLanpara bat sabaiaren erdian jartzea komeni da, haurrek ohetik edo aulki baten gainean ez iristeko moduko altueran. Itzalak leuntzeko eta argi uniformea emateko, hobe da bonbilla bat baino gehiago izatea. Kasu horretan, hobe da errail-lanpara bat jartzea. Argiztapen mota horrek fokuak modu independentean biratzeko aukera ematen du, eremu guztiak argiztatzeko: jolasa, estudioa, etab.\nSabaiko lanparaz gain, zeharkako argi-puntuak ere egokiak dira. Kasu honetan aukerarik onena horman jartzen diren haurrentzako motiboak dituzten lanpara aplikagarriak dira, argi leuna ematen baitute. Potentzia txikiko bonbilla erabiltzen bada, lanpara gauez piztuta gera daiteke.\nAzterketa-mahaian, komeni da besoa mugituta duen flexo bat jartzea, eremu jakin bat argiztatzeko. Itzalak saihesteko, haurra eskuina bada, ezkerrean jarri behar da. Ezkerra bada, eskuinean.\nIluminación-eu lámpara-eu logela


Grupos de Jesús – Urteko 24. igandea – B (Markos 8,27-35) - Grupos de Jesús -\nFiliporen Zesareako pasadizoa erdigunekoa da Markosen ebanjelioan. Alditxo bat elkarrekin bizi ondoren, galdera erabakitzailea egin die Jesusek ikasleei: «Zein naizela uste duzue?». Guztien izenean, Pedrok erantzun dio inolako dudarik gabe: «Mesias zara zu». Noizbait ere, badirudi dena argi dagoela. Jainkoak bidali duen Mesias da Jesus, eta ikasleak jarraitzaile ditu berarekin lan egiteko.\nBaina Jesusek badaki gauzak ez direla horrela. Garrantzizko zerbait ikastea falta zaie artean. Aise egiten dute Jesus hitzez aitortzea, baina oraino ez dakite zer den hari hurbiletik jarraitzea, haren egitasmoan eta zorian parte hartuz. Hona zen dioen Markosek: «haiei irakasten hasi zen» Jesus. Ez da ohiko irakaspen bat; zerbait funtsezkoa da, ikasleek pixkana beretu beharko dutena.\nHasieratik «argi eta garbi» mintzo zaie. Ez die ezer ezkutatu nahi. Jakin behar dute, ezen sufrimendua bidelagun izango duela beti Jainkoaren erreinuaren bidea urratzeko beren eginkizunean. Azkenean, buruzagi erlijiosoek kondenatu egin dute eta indarrez hilko. Berpiztuko denean bakarrik ikusiko da Jainkoa berekin duela.\nPedrok aurka egin du entzuten duenaren aurrean. Sinestezina da haren erreakzioa. Jesus berarekin hartu eta aparte eraman du «errieta egiteko». Lehenengoa izan zen Jesus Mesiastzat aitortzeko. Orain, lehenengoa da hari uko egiteko. Jesusi ikusarazi nahi dio, esaten ari dena zorakeria dela. Ez dago prest, Jesusek bide horri jarrai diezaion. Jesusek aldatu beharra du pentsaera hori.\nInork uste ez bezain zakar erreakzionatu du Jesusek. Bat-batean, Satanasen zantzuak ikusi ditu Pedrogan, bera Jainkoaren borondatetik apartarazi nahi lukeen basamortuko tentatzailearen zantzuak. Ikasleei begira jarri eta hitz hauekin egin dio Pedrori agirika: «Jar zaitez nire atzealdean, Satanas»: har ezazu zeure lekua ikasle bezala. Utziozu ni tentatzeari. «Gizakiek bezala duzu pentsatzen, eta ez Jainkoak bezala».\nOndoren, jendeari eta ikasleei dei egin die, beraren hitzak ondo entzun ditzaten. Okasio askotan errepikatuko ditu. Ez dituzte ahaztu behar sekula. «Nirekin etorri nahi duenak, uko egin diezaiola bere buruari, har dezala bere gurutzea eta jarrai diezadala».\nJesusi jarraitzea ez da derrigorrezkoa. Norberaren esku dago erabakia. Baina Jesus aintzakotzat hartzekoa dugu. Ez dira aski aitorpen erraz batzuk. Mundua gizatasun handiagoko, duinago eta zoriontsuago egiteko bere zeregin zoragarrian jarraitu nahi badiogu, prest egon behar dugu bi gauza hauetarako. Lehenik, prest egon Jainkoaren erreinuaren kontrako diren egitasmo edo planei uko egiteko. Bigarren, Jesusi jarraitzeagatik eta haren asmoarekin bat egiteagatik etor dakizkigukeen sufrimenduak onartu.


NOLA PARTEKATU PANTAILA DISCORD-EN? (2021) - LEUNA\nDiskordian pantaila partekatu nahi al duzu? Discord-en pantaila partekatzeko eginbidea 2017an kaleratu zen. Discord pantaila partekatzeko eginbidea erabiliz, erabiltzaileek zure pantaila ikusi eta haiekin harremanetan jar daitezke. Irakurri gehiago jakiteko!\nDiscord ahots eta testu txat estandarretarako gutxieneko aplikazioetako bat da, baina jokalariek eta zuzeneko streamerrek komunikazio tresna ezagunena da. Gamers eta joko komunitate klubentzako garatu zen batez ere. Baina orain, askoz jende gehiagok erabiltzen du Discord bere zerbitzari publiko eta pribatu gisa, hala nola, jokalarien taldeak, talde sozialak, enpresa taldeak eta talde korporatiboak ere.\nJende askok ez daki hori Diskordia hainbat aukera eskaintzen ditu, hala nola doako bideo deiak eta pantaila partekatzea. Erakutsi duen ezaugarri onenetako bat Pantaila partekatzeko eginbidea da. Funtzio hau erabiliz, bideo-deia bederatzi lagunekin izan dezakezu eta horietako bakoitzak pantaila partekatzen du aldi berean. Horrek esan nahi du ez duzula hirugarrenen aplikazioekin traba egin beharrik.\nAldibereko pantaila partekatzearen ezaugarri horri esker, Discord lehiaketetan aurretik dago. Streaming eta bideo deien aplikazioen etorkizuneko plataforma ezagunenetako bat bihurtuko da. Discord-ek doako kostua du, baita funtzio anitzekoa ere, eta batez ere lineako joko korronteetarako eta joko berrietarako txatetarako pentsatutako aplikazioa da. Skype-ren alternatiba bilatzen duten jokoen eta jendearen artean ospetsua da batez ere, eta sare honen bidez zerbitzari pribatuak erabiltzen dituzten bitartean txateatu eta hitz egin nahi duten jokalariei zuzenduta dago batez ere.\nAplikazio hau erraz erabil daiteke mahaigaineko plataformetan funtzionatzen badu. Bere ezaugarrietako batzuk honako hauek dira -\nDiscord-ek aukera ematen du txat gela anitz sortzeko, publikoa eta pribatua.\nPertsonalizatutako mezu taula bat lortuko duzu.\nAhots bidezko Internet Protokoloa ere onartzen du, hau da, VoIP txat sistema.\n# 1. Bideoaren ezarpenak\n# 2. Gehitu Lagunak dei zerrendan\n# 3. Bideo-deiak eta pantaila partekatzeko aukerak\n# 4. Bideo Markesina\n# 5. Nola gaitu soinua pantaila partekatzean?\n# 6. Diskordian zure pantaila partekatzea\nZoritxarrez, pantaila partekatzeko eginbidea ez dago erabilgarri aktibatuta Discord mugikorretarako aplikazioa oraindik, baina mahaigaineko bertsioan aukera dezakezu. Pantaila partekatzeari ekin aurretik, bideoaren eta kameraren ezarpenak egiaztatu beharko ditugu zure desadostasunerako.\n1. Ireki Discord eta, ondoren, nabigatu Ezarpenak . Joan behe-ezkerreko zatira eta egin klik engranaje ikonoa zure eskuinean erabiltzaile izena .\n2. Orain joan Aplikazioaren ezarpenak , joan behera eta hautatu Ahotsa eta bideoa . Hemen ahots txataren eta bideo deien ezarpenekin txandakatu dezakezu.\n3. Mugitu Bideoaren ezarpenak eta ondoren egin klik Probatu bideoa botoia. Hemen aukeratu behar duzu bideo-deirako erabili nahi duzun bideokamera.\n4. Discord Web aplikazioa erabiltzen ari bazara, orduan Kamera gaitzeko eskatuko zaizu. Egin klik Onartu botoia Discord kamerari sarbidea emateko.\nBideo-dei bat egiteko, zure diskordeko bideo deien taldean dauden pertsonen lagunak izan behar duzu, eta jarraian lagun bakoitzari zerbitzariarekin bat egitera gonbidatzeko hurrengo urratsa hasi behar duzu. Orain, itzuli hasierako orrialdera. Egin klik Diskordia ikonoa pantailaren goiko ezkerrean.\n1. Egin klik Lagunen aukera zerrendako lagunak bilatzeko.\n2. Bideo-deien aukera erabiltzaile izenaren eskuinean aurkituko duzu. Klik egin behar duzu Bideo deiaren botoia edo jarri bideo-deiaren hasierako izenaren gainean.\n3. Noiz egin klik zure lagunaren erabiltzaile izenean, zure mezuaren leihoa irekitzen da eta, horren gainetik, bideo-deiaren ikonoa . Orain egin klik bideo-deiaren ikonoan.\nBideo deia hasi ondoren, egin ditzakezun gauza ugari daude. Ikus ditzagun bideo deiaren leihoaren ikono bakoitza:\na) Zabaldu beherako gezia : Beheko ezkerreko izkinan, beheko geziaren ikonoa aurkituko duzu, zure bideo pantaila maximizatzeko erabil dezakezu. Discord-ek bideoaren gehieneko zabalera eta altuera zure beharren arabera ezartzeko eginbidea eskaintzen dizu.\nb) Trukatu bideo deia eta pantaila partekatzea : Pantailaren beheko erdialdean, bi aurkituko dituzu ezkerreko ikonoak aldatzeko bideo dei batetik pantaila partekatzera eta alderantziz. Geziaren monitorearen ikonoa Pantaila partekatzeko aukera da.\nPantaila partekatzeko, sakatu monitorearen ikonoa pantailaren behealdean. Partekatzeko aplikazio zehatz bat ere hauta dezakezu eta pantaila osoa ere parteka dezakezu.\nBideo deiaren eta pantaila partekatzearen artean troka dezakezu edozein unetan. Ikonoetan klik egitea besterik ez duzu eta mugitzen ari zara!\nc) Utzi deitzeko botoia : Hau da deia amaitzeko eta, deiarekin amaitu ezean, saiatu nahigabe klik egiten saiatzea deia amaitu arte.\nd) Mututu botoia: Atzealdean eragozpenen bat badago edo beste arrazoiren batengatik zeure burua isilarazi nahi baduzu, isilik botoian klik eginez egin dezakezu.\nHurrengo botoia Erabiltzaile ezarpenak izaten zen; Discord Ezarpenak barran zegoenaren antzekoa zen. Eguneratze berrian barratik desgaituta egon da.\ne) Txandatu pantaila osoa : Beheko eskuineko izkinan, Discord-ek zure bideo deia guztiz zabaltzeko aukera ere eskaintzen dizu, une horretan zer ikuspegi erabiltzen ari zaren kontuan hartu gabe. Klik egin dezakezu berriro edo Esc sakatu pantaila osoa tolesteko.\nBertaratutako baten informazioa bilatu nahi baduzu, egin behar duzu egin klik haien profilean zuzenean bideotik , eta fokua alda dezakezu marken menutik. Beste pantaila batera edo edozein parte-hartzaileren profilera aldatzen zarenean, zure bideo-deia argazki batetik bestera ikusteko ikuspegi txikiago batera irteten da. Hau da Video Marquee-k egiten duena.\nEman dezagun pantaila aurkezten ari zarela eta soinu bat ere partekatu behar duzula. Orduan, nola egingo zenuke?\nPantaila partekatzeko moduan pantailan soinuaren aukera gaitu dezakezu. Horri esker, beste aldean dagoen pertsonak argi eta garbi entzun dezake zer zehazten edo aurkezten ari zaren. Fitxategia ireki behar duzu Aplikazio leihoa eta txandakatu Soinu barra . Discord-ek pantaila partekatzen ari zaren bitartean soinua hautatzeko eta ez egiteko aukera eskaintzen dizu.\nEman iezaguzu hemen hitzarmen nagusiari buruz hitz egiten, hau da, Pantaila partekatzeaz, bere urratsez eta ezarpen guztiez.\nBideo-deien ezarpenak konfiguratu dituzunean eta aukera guztiak ezagutzen dituzula, utzi pantaila partekatzera orain:\n1. Lehenik eta behin, sakatu behar duzu Pantaila partekatzeko ikonoa . Joan behea bilatzeko partekatu pantailaren ikonoa goian aipatu dugun moduan.\n2. Discord-ek gehiago nahi duzun galdetuko dizu partekatu pantaila osoa edo soilik aplikazioa. Aplikazioen eta pantaila osoaren artean aukeratu dezakezu.\n3. Orain, konfiguratu behar duzu bereizmena eta fotograma-abiadura pantaila partekatuarena. Hau da Diskordia .\n4. Behin bereizmena eta fotograma-abiadura hautatuta, sakatu ‘Joan zuzenean aukera eskuineko beheko izkinan.\nOrain Discord-en pantaila partekatzea nola konfiguratu badakizula ez zaizu axola iruzkinen koadroan eskertzea.\nHala ere, badaude erabiltzaileek kexa batzuk Diskordeko pantaila partekatzeko eginbideari buruz. Konturatu da batzuetan erabiltzaileek pantaila partekatzen dutenean, pantaila izoztu egiten dela edo batzuetan pantaila beltz bihurtzen dela. Akatsak eta akatsak ohikoak dira aplikazioetan, beraz, ez dago kezkatu beharrik.\nHorrelako egoeren batean arazorik baduzu, ordenagailua berrabiaraztea eta berriro saiatzea gomendatzen dizugu. Berrabiarazi sistema, ireki Discord, berrabiarazi bideo deia eta partekatu pantaila. Honek laguntzen ez badu, zure GPUa egiaztatu behar duzu. Batzuetan, pantaila beltz bihur daiteke GPU automatikoki aldatzen denean. Kasu honetan, zure ordenagailuko GPU kontrolatzailea eguneratu eta aplikazioa berriro berrabiarazi beharko duzu.\nZoomerako edateko 15 joko onenak\nNola deskargatu zure Google kontuko datu guztiak\nDiskordia ez da irekitzen? Konpondu 7 Modu\nArtikulu hau lagungarria izan zitekeela espero dugu erraz partekatu pantaila Discord-en . Beste arazoren bat baduzu edo edozein zalantza izanez gero, lasai iruzkinak egin eta jakinarazi iezaguzu. Ahalik eta gehien lagunduko dizugu!\nnvidia kontrolatzailea Windows 10 2017 kraskatzen\nerabili disko gogorra ram leiho 10 gisa\nWindows 10 bertsio berritzea 99 konponbidean itsatsita


Gillermo Etxebarria: «Frantsesa hizkuntza bakarra izatetik kendu behar da lehendabizi» | Bizigiro | Berria\nGillermo Etxebarria. Etxepare lizeoko zuzendari ohia eta Seaskako kidea\n2016ko uztailak 24 - Baiona\nEztabaida handiak izan ziren, eta lortu zen kolegioa egitea, nahiz eta hainbat euskaldunek beren seme-alabak ez sartu kolegioan. Baina mugimenduaren hastapen bat izan zen hura. 1981ean, kolegioa egin zen. Horrez gain, toki batzuetan, baziren helduentzat egiten diren gau eskolak. Gau eskolen elkarretaratzea lortu zen. Horiek egin ziren garai hartan, eta elkarlanean ere egin ziren irratiak, telebista moldeak... Lehen, oso ikasle gutxi ziren Seaskan; orain, badira 3.500 inguru.\nEuskara ikasi bai, baina erabili...


Haur eskoletan ingelesa tratatzeko proposamen pedagogiko alternatiboa egin diote udalari zuzendariek - Iruñea - euskalerriairratia.eus\nHaur eskoletan ingelesa tratatzeko proposamen pedagogiko alternatiboa egin diote udalari zuzendariek\nEuskalerria Irratia 2021-03-25 12:15\nIruñeko Udalak eginen duen eredu aldaketa euskararen irakaskuntzan oztopo izanen dela uste dute. Eztabaida guneak sortzeko talde eragile bat sor dezala eskatu diote udalari. Iruñeko Udaleko taldeei zein Parlamentukoei helarazi diete proposamena, bilera eskaera batekin batera eta erantzunaren zain daude.\n2021-2022 ikasturtean Iruñeko Printzearen Harresi eta Hello Buztintxuri udal haur eskoletan ingelesa tratatzeko porposamen pedagogiko "koherentegoa eta egokiagoa" egin du zuzendari talde batek: "40 urte hauetan euskarazko hezkuntza-irakaskuntzan izan dugun esperientziak erakusten digu beharrezkoa dela hizkuntza-murgiltzea, euskararen jabekuntza bermatzeko. Horregatik, eredu-aldaketa hori oztopo izango litzateke euskararen ikaskuntzan".\nHaur Eskolen Erakunde Autonomoaren gerentziara igorri dute porposamena, eta eskatu dute, halaber, talde eragile bat sor dadila 2021eko apirilean, proposatutako aldaketak nola gauzatu eta beharrezkoak diren eztabaida-guneak sortu ahal izateko. Iruñeko Udaleko taldeei zein Parlamentukoei ere helarazi diote agiria, bilera eskaera batekin batera eta erantzunaren zain daude.\nPrintzearen Harresi eta Hello Buztintxuri haur-eskoletan C1 titulazioa duten ingeleseko profesional hezitzaile espezialistak sartzeko eskatu dute zuzendariek, Nafarroako Gobernuko Hezkuntza Departamentuan egiten den bezala: "Ingelesezko C1 hizkuntza-eskakizuna duten profesional horiek, hasiera batean, ingelesezko jarduerak dituzten euskarazko ikasgeletan sartuko lirateke, baina ingelesaren presentzia duten ikasgela guztietan sar litezke, laguntza emanez. Horrela, ingelesezko ikasgeletan ere laguntza eman lezakete. Hala, Printzearen Harresirentzat eta Hello Buztintxurirentzat, "Ingeleseko jarduerak dituzten euskara" hezitzaileen profilean, C1 titulazioa soilik eskatuko litzateke euskaraz, ingelesaren tratamendua C1 duen hezitzaileak egingo bailuke ingelesez. "Ingelesezko jarduerak dituen gaztelania" ereduan ez litzateke aldatuko ingelesezko B1 eskakizuna hezitzaileentzat".\nZuzendarien iritziz, planteamendu horrekin, euskarazko (C1) eta ingeleseko (B1) titulazio bikoitza duten langileen ordezkapen-poltsa nahikoa izateko izan daitezkeen arazoak konponduko liratezke. Era berean, derrigorrezko lekualdaketak saihestuko liratezke, euskaraz eta ingelesez eskatutako titulazio bikoitza ez izateagatik.


«Hazkunde ekonomikoa, bere horretan, ez da ona langileentzat» – LabCaf\nHome/albisteak/«Hazkunde ekonomikoa, bere horretan, ez da ona langileentzat»\n«Hazkunde ekonomikoa, bere horretan, ez da ona langileentzat»\nOrdezkarien %92k eman diote babesa Aranbururi LABeko lema hartzeko. Ainhoa Etxaideren aroan «egin diren etxeko lanak» bere alde jarri nahi ditu, «langileriari datorkion prekaritate aroari» eraginkortasunez aurre egiteko.\nGarbiñe Aranburuk (Legorreta, Gipuzkoa, 1973) ez du beharko egokitzapen handirik LABeko idazkaritza nagusian. Urte askoan Ainhoa Etxaideren zuzendaritzan zaildutakoa da, eta sindikatuaren erraiak ondo ezagutzen ditu, azken urteotan negoziazio kolektiboaren arduradun gisa.\nAinhoa Etxaideren errelebo naturala zarela diote LABen; ematen du ez dela aldaketa handirik espero behar sindikatuaren norabidean, ezta?\nRafaren [Diaz] garaian hasi nintzen zuzendaritzan, eta gero Ainhoarenean egin ditut urte gehien. Egia da oso errelebo naturala dela, eta sindikatua etxeko lanak eginda dagoela. Norabidea ondo finkaturik dago, eta jarraitutasuna aurreikus daitekeela garbi dago.\nZein dira etxeko lan horiek?\nOrdezkaritza esparruan inoiz baino afiliatu gehiago dugu, batetik; prekaritatea ikaragarri zabaldurik dagoen testuinguruan eredu sindikala birpentsatzeko prozesu oso bat bukatu dugu, bestetik. Gainera, burujabetza prozesuari ekiteko baldintzak sortzen lan handia egin du LABek, eta feminismoaren esparruan aurrerapausoak eman ditugu.\nEta aliantzen esparruan?\nBaldintza jakin batzuk sortzen aritu gara datozen urteetan aliantza naturaletan sakontzeko.\nEzaguna da negoziazio prozesu luze batean zaudetela ELArekin. Noizko fruituak?\nGaur arte, bi sindikatuok borondate argia erakutsi dugu aliantzan sakontzeko, bai esparru politikoan, bai sozialean eta bai ekintza sindikalean.\nEkintza sindikal bateratua ezinezkoa dela diote batzuek. Zer diozu zuk?\nEkintza sindikalean ere akordioa egitea beharrezkoa dela euskal langileentzat. Indar orekei begira, oso komenigarria zaigu konfrontazio gaitasuna handitzeko eta eraginkorrago izateko patronalaren eta Jaurlaritzaren aurrean. Iraganean izandako desberdintasunak gainditze bidean jarri behar ditugu. Bi proiektu sindikal dira, bi estrategia sindikal, baina aliatu daitezkeenak.\nLuze jotzen ari da negoziazioa. Inoiz adostuko ote duzue?\nOinarri sendoen gainean egin beharreko apustua da, eta horrek bere denbora behar du; zuhurtzia apur bat ere bai, estrategia oso desberdinak izan ditugulako, eta hori guztia ongi lotu behar da.\nELAren kongresuaren ondoren ez zaigu asti handirik gelditzen uda betean sartu aurretik. Baina datorren ikasturte hasieran elementu berriak ikusten hasiko garela aurreikusten dut.\nEkonomia makroak dio susperraldia sendotu dela, eta krisia atzean utzi dela. Etxaidek krisi beteko garaian izan ez zituen zein abantaila izango dituzu zuk?\nSindikatuak bizi duen momentu bikaina da abantaila handiena. 2008ko udaberrian biltzarra egin genuen, eta gero ezin izan genituen plangintzak aurrera atera, krisia lehertu zelako. Lehentasunak aldatu egin ziren, eta, urte gogorren ondoren, aldaketa batzuk egon dira.\nOkerrena pasatu da sindikatuentzat?\nEz dut uste; ez ditugu aurrerantzean urte errazak pasatuko. Langileen egoera kaskarrari begira, ez datoz urte errazak. Abantaila da non dagoen sindikatua horri aurre egiteko.\nLangabezia jaisten ari da, eta enpresariek eta gobernuek diote gauzak ondo doazela. Ez al da hori abantaila bat?\nEzin da ahaztu 2008tik aurrera sekulako erreformak egon direla eta erasoak bata bestearen atzetik iritsi direla. Urteak eman ditugu erasoei erantzuten, arnasa hartu ezinik. Orain, argi identifikatuta daukagu zer-nolako egoera datorkion langileriari.\nPropaganda neoliberalak hazkunde ekonomikoaren diskurtsoa egiten digu ameskeria batean sartu nahi gaituelako. Hazkunde hori langileentzat onuragarria dela diote, eta guk ezetz diogu: hazkundea, bere horretan, ez dela ona langileentzat, oinarriak jarri direlako prekarizazio prozesuan sakontzeko.\nHazkunde ekonomikoa ez dela ona esatea ez du ulertuko batek baino gehiagok…\nKontua da zer oinarri dituen hazkunde horrek. Langabezia murrizten ari dela diote, baina enplegu berria apenas sortzen den, eta sortzen dena prekarioa da, eta lanaldi partzialekoa. Erretiro asko dago, eta jarduera tasa jaitsi egin da, langabe askok, etsirik, ez dutelako izena ere ematen bulegoetan. Gainera, babes sozial nahikorik ez dago egoera horri erantzuteko. Hor dago DSBEari murrizketa gehiago egiteko proposamena. Hori guztia dago hazkundearen oinarrian, eta gero eta desberdintasun eta desoreka handiagoa dakar horrek. Horregatik jartzen dugu auzitan hazkundea.\nEz haztea okerragoa litzateke, ordea; edo ez?\nKontua da sortzen den aberastasunaren gero eta zati txikiagoa dagokiela langileei; BPGaren gero eta zati txikiagoa dute. Patronalak lan harremanekiko bere jarrera aldatuko ez duenez, eta politika publikoek desoreka hori zuzentzen ez dutenez, joera hori areagotzeko arrisku handia dago. Horregatik, tentu handiz aztertu behar da hazkundearen gaur egungo esanahia.\nAdegik dio enpresarien konfiantza inoizko handiena dela. Nolakoa da sindikalistena?\nEz dakit zein enpresariren artean egongo den gainezka konfiantza, baina badakit badagoela Jaurlaritzaren eta EAJren borondate politiko argi bat patronala zilegi egiteko. Inoiz ez dute auzitan jartzen patronala, baina sindikalistak auzitan jartzeko sistema oso bat dago martxan, haien eraginkortasuna txikitu nahian.\nNegoziazio kolektiboaren galerak ez ote die sindikatuei eraginkortasun gehiago kendu?\nLan harremanetan tresna hori genuen aldeen arteko desoreka pixka bat orekatzeko, eta hori ere galarazi egin dute. Inoiz baino bitarteko gutxiago dauzkagu langileak defendatzeko. Eta orain, gainera, sindikatuen zilegitasunaz dihardute politikaz aritzean. Ez diote patronalari erreparatzen, egungo egoeraren erantzule nagusi den arren; alderantziz, haren alde jarduten dute egunero.\nHazkundea, langileentzat mesedegarri izan ala ez, gora doa, oraingoz %2,5eko abiaduran. Soldatak, ordea, %1,5 inguru igotzen ari dira itunetan. Aurten, inflazioak ez du lagunduko, seguruenera. Zer egin behar du LABek horren aurrean?\nKonfrontazio ereduan sakondu. Soldatetan islatzen da hobekien egungo hazkundearen arazoa. Bada garaia galdutako erosahalmena errekuperatzen hasteko. Patronala ez dago prest soldatak igotzeko, ordea. 1.200 euroko gutxieneko soldata proposatzen ari gara aspaldian, eta akordio bat egin daiteke horren alde, baina ez dute nahi, ez patronalak, ezta gobernuek ere. Zer gelditzen zaigu? Ba, mobilizazioa handitzea; borroka eraginkorrago egiteko aldatu dugu eredu sindikala, hain zuzen, negoziazio kolektiboaren esparrutik harago joateko.\nJaurlaritzak patronalari gehiago exijitzea nahi duzue. Ez du helburu erraza ematen…\nHori gertatu dadin borrokan segituko dugu. Eusko Legebiltzarrak soldatak igotzeko beharra islatzen duen idatzi bat onartu du, baina patronala aipatu gabe. Exijentzia handitu behar dute: adibidez, 1.200 euroko gutxieneko soldataren aldeko akordio bat sustatu dadin.\nAzpiazu sailburuak berriro eskatu du soldatak igotzeko. EAJren barruan gatazka bat dago patronalarekiko hartu beharreko jarreraren inguruan?\nDenborak esango du Azpiazuk tartea duen ala ez, eta zerbait aldatzeko gai den Confebaskekiko EAJren lerro nagusian. Jaurlaritzari ausardia handiagoa eskatzen diogu patronalari erantzukizunak eska diezazkion.\nUnai Sordo CCOOko idazkari nagusi izango denak esan berri du ELAk bakarrik etekin sindikala atera dezakeen esparrura eramaten duela negoziazioa, eta LABek ere badakiela hori. Horrela da?\nEz gatoz bat CCOOk negoziazio kolektiboaren blokeoaren inguruan egiten duen azterketarekin. Ezaguna da ELArena ez beste estrategia bat izan dugula negoziazio kolektiboan. Euskal eremuko langileek ahalik eta kobertura zabalena edukitzea nahi dugu, eta hori ezin da egin enpresa itunekin bakarrik. Baina enpresaren negoziazio esparrua ere defendatzen dugu, noski. Desberdintasun horiek egonda ere, benetan kuriosoa dena da CCOOk negoziazioaren blokeoaren erantzukizun handiena beste sindikatu batzuen bizkarrean jartzea. CCOOren diskurtsoan, kasik desagertua dago patronalarekiko kritika, noiz eta patronalak dena daukanean bere alde. Denbora pasatzen uztea baino ez du behar onura berriak ateratzeko. Blokeoak haren alde jokatzen du, itunen estatalizazioa dakarrelako, eta horrek euskal langileen baldintzak okertzea. CCOOk badu garaia blokeoaren inguruan ardurak benetan dauden lekuan kokatzen hasteko.\nEstatalizazioa ez, baina negoziazio mahaiak hutsik uztea da euskal itunen arazoa; hori ere garbi esan du Sordok. LAB gogorregia da negoziatzen? Posibilistago izateko garaia da?\nKontua ez da esertzea negoziazio mahai batean, sinatzen dena baizik. Krisia lehertu eta gero, esan ziguten denbora kontua zela, eta azkenean etorriko ginela beste parametro batzuetara. Ba, harrotasunez diogu ezetz, kalte txikienaren teoriaren mehatxuak ez gaituela gainditu. Joko zelai horretara ez gaituzte eraman; ez gaituzte beldurrak eta etsipenak garaitu. Hori langileengana ondo helaraztea da gure erronka, lan zentroetan ere beldurra gal dadin.\nZer eskatzen ari zarete mahaian esertzeko?\nOinarrizko edukiei buruz hitz egitea: soldata igoerak, erosteko ahalmena berreskuratzea, lan erreformaren atal gogorrenak baztertzea blindatzeen bidez, eta prekaritate prozesua etetea. Patronalak erraz asko onar ditzake aldagai horiek denak.\nUrkulluren Jaurlaritzak patronalari dena eman diolako koadroa margotu duzue. Haserre egoteaz harago, nola emango diozue beste kolore bat koadro horri?\nBorrokak merezi du, borrokak emaitzak ematen dituelako. Lan gatazkak zabaltzen ari dira enpresaz enpresa, eta akordio txukunak lortzen dira han eta hemen. Mobilizazioa eta konfrontazioa handitzea geratzen zaigu.\nEz ote ditu krisiak berak muga batzuk ezarri mobilizaziori dagokionez? Enplegu prekarioa izan ala ez, ez ote dago hura galtzeko beldur handiagoa orain?\nEz dago dudarik etsipena eta beldurra asko zabaldu direla, eta gure erronka da horri buelta eman eta langileak aktibatzea. Sistemak etengabe esaten dizu borrokatzeak ez duela balioa, ez dagoela alternatibarik, eta zirimiri horrek bustitzen du azkenean. Lortu behar duguna da langileak joko horretatik ateratzea.\nNafarroan UGT eta CCOO dira nagusi, eta ez dago negoziazioaren blokeorik.\nEdozein hitzarmen ez da ezer baino hobe. Lan baldintzei, soldatei eta prekarizazio prozesuari erreparatzen badiegu, garbi ikusten da Nafarroako langileen egoera ez dela Araba, Bizkai eta Gipuzkoakoena baino hobea. Patronalak sinatu nahi duen horrek ez du eramaten langilea egoera hobera. CCOOren eta UGTren jarrera zinikoa da oso: hemengo itunen alde agertu, eta, aldi berean, estatalizazioa sustatu.\nZertarako egin zenuten sektore arteko esparru akordioa Confebaskekin? Kutxa huts bat da oraindik ere.\nGure itunak babesteko tresna gisa sinatu genuen guk. Patronalak zergatik sinatu zuen? Haren ordezkaritza ez da neurtu sekula, eta, beste patronal batzuk sortzen ari direnez, Confebaskek bazuen beharra bere burua eragile nagusi gisa azaltzeko.\nRoberto Larrañagak Confebaskeko lema hartu zuenean bilera erronda bat egin zuen sindikatuekin. Hari bisita itzultzeko asmorik baduzu?\nBai, bilera erronda bat egingo dugu, baina ez dakit ikasturtea amaitu aurretik edo ondoren izango den.\nEnplegu sailburu Beatriz Artolazabalekin ere batzartuko zara?\nBai, harreman formalak edukitzeko asmoa badugu.\n650 eurorekin duintasunez bizitzeko moduaz galdetuko diozu?\nGustatuko litzaidake jakitea horren sekretua zein den. Larria da nola kriminalizatzen ari diren DSBEaren jasotzaileak, jakinda haien bi heren langile eta pentsiodun pobreak direla, bere sarrerak osatzen dituztenak. Horrek islatzen du zer-nolako soldatak ditugun. Iruzur fiskalari aurre egiteko ez dugu ikusten horrelako determinaziorik eta bitartekorik. Auziak garbi uzten du zein diren bakoitzaren lehentasun politikoak.


Saio berriekin dator 'Kulturrizketak' - Debagoiena - Goiena.eus\nSaio berriekin dator 'Kulturrizketak'\nGoiena 2018-03-07 07:34\nArte eta kultura adierazpen askotarikoen sortzaileekin solasaldiak itzuliko dira Goiena telebistara eguen honetan. Kulturrizketak saioan elkarrizketa edo solasaldi formula erabilita bi kulturgile egongo dira, aurrez aurre, kulturaz berriketan, modu librean.\nLehenengo bi protagonistak Zuriñe Hidalgo eta Amancay Gaztañaga abeslariak izango dira. Hidalgo Hesian taldeko abeslaria izateaz gain, irakaslea eta telebista-aurkezlea ere bada. Gaztañaga Grises taldeko abeslaria da eta sormenaren hamaika ertzetan mugitzen da. Biak hobeto ezagutzeko aukera izango dute Goiena telebistako ikus-entzuleek martxoaren 8an, 21:00etan.\n29. Rikardo Arregi saria\n2017ko uztailean, Goiena Komunikazio Taldeak ekoiztutako Kulturrizketak elkarrizketa saioak Andoaingo Udalak deitutako Rikardo Arregi kazetaritza saria jaso zuen. Mimoz egindako saioa da Kulturrizketak, eta sariak errekonozitu zion formula bera erabiliko du datozen programetan.


INGURU ASANBLEARIOAREN DIAGNOSTIKO LABURRA – Ekintza Zuzena\nEspazio asanblearioen inguruko errealitatearen diagnosi bat egiterako orduan, kontu batzuk argitzea beharrezkoa iruditzen zait. Lehenik eta behin, talde desberdinetan bizitako esperientzia propioetan oinarrituta dago idatzi hau. Talde hauek, alderdi nahiz sindikatuen egituren baitan ez dauden eta asanbladan biltzen diren multzo bezala ulertzen ditut. Hauen barruan diskurtso desberdinak aurkitu ditzakegu. Kutsu antikapitalista eta erradikala daukatenei buruz arituko naiz, hauek baitira hoberen ezagutzen ditudanak. Nortasun irekia izan ohi dute (edozeinek parte hartu dezake, beti ere parametro eta perfil batzuen artean) eta bere erabakitzeko espazioa asanblada horizontala da. Gai eta perspektiba desberdinak dituzte; ezagunenak esate baterako, gazteriaren esparruan gaztetxeak/gazte asanbladak edo kontrainformazioan irrati libreak izango liratezke.\nBehin aurrekoa zehaztuta, begi bistakoa da orokorrean herri mugimendua eta konkretuki talde asanblearioak ez dabiltzala osasunez ondo. Erreferentziazko proiektu asko desagertu egin dira eta nahiz eta beste batzuk sortu, askotan partaidetza eskasa izaten da. Errealitate hau kalean ere, islatu egiten da eta biak eskutik doazenez, borrokari dagokionez azkenengo honetan bizitza galduz doa. Konturatu gara urte gutxiren baitan, nola eta noiz jakin gabe, erresistitzen jarraitzen dugula bai, baina askori gero eta neketsuagoa egiten zaigula. Egoera honen aurrean, beharrezkoa da hausnarketarako eta eztabaidarako lekuak sortzea, erresistentziatik sorkuntzara pasatzea, dagokigun garaiarekin bat alternatibak proposatzea edo gutxienez lan-ildo batzuk markatzea.\nZentsu honetan, badira 2 gertakizun azpimarragarri urte gutxitan aldaketa sakonak eragin dituztenak gurean. Alde batetik, kultura politikoan aldaketak ematen ari dira EHan. Ezker Abertzaleak borroka esparruetan historikoki eduki duen pisua kontuan izanda, ekintza armatuen amaierarekin eta estrategia aldaketarekin batera, boterearekiko tentsionamendu-maila lausotu egin da gutxinaka. Ein handi batean gure esparru politikoak markatu ditu (adibidez maila errepresiboan), nahiz eta faktore hau bakarra ez izan (15Mak esate baterako estatuan eragina izan zuen bitartean, askok EHan ikusle moduan bizi izan genuen). Honek eragina izan du herri mugimenduaren eta honen baitan aurkitzen diren kolektibo askoren kultura politikoan. Gizartea badugu helburu, logikoa da pentsatzea bertan ematen diren aldaketek gure taldeetako kulturan ere aldaketak sortuko dituztela. Ez daukat argi non amaitzen den lehenengoa eta non hasi hurrengoa, ezta gorpuzten dituzten berezko ezaugarririk dauden. Hala ere, badaude adierazgarriak diren hainbat fenomeno honi forma ematen diotenak: konfrontazio-maila aldatzen ari da (poliziarekin istilu zuzenak dituzten manifestazio ilegaletatik isilak eta baimenduak direnak egitera), ekintza zuzenaren praktika desberdinen erabilera eta hauen pertzepzioa gizartean aldatzen ari da (kale borrokatik desobedientzia zibilera esate baterako), aldarrikapenak lortzeko moduetan (etxeen okupazioetatik instituzioekin akordioetara heltzera) edota militantzia ereduetan ere (zurrunago batetik malguago batera) aldaketak ematen ari dira. Egoera bakoitzak beharrizan desberdinak eskatzen dituela onartuta, garrantzitsua da kultura politiko kultura bat, hau da, egiteko modu desberdinen ezagutza, berehalako etorkizunean bakoitzak eskeintzen dituen aukerak eskuragarri edukitzeko, kontraesanak onartuz eta konplexu barik eredu eta modu egokienak erabiltzeko.\nBestalde, 10 urteren baitan ezagututako beste gertakizun garrantzitsu bat, erlazionatzeko eta komunikatzeko moduetan aldaketa sakonak eragin dituzten teknologia eta komunikazio-baliabide berrien agerpena izan da. Sare sozialak eta hauekin lotutako teknologiak dira aipagarrienak (sakelekoak). Gaur egun, «benetan» baino, gehiago komunikatzen gara «birtualki», «on line» egon behar duten euskarrien bidez, kalea (borrokatzeko esparru bezala ulertuta) hustuz eta sare sozialetako eduki kritikoak emendatuz. Pertsonak eta aldarrikapenak esparru «errealagoetara» desplazatzeko mundu «birtuala» erabiltzerik dagoen galdetu diezaiokegu gure buruari.\nZentsu honetan, sare birtuala modu kritikoan erabili behar dugu, gure helburuetarako erabilgarriak izan daitezkeen ezaugarriak dituzten moduan (erraz pertsona desberdinei gure mezua berehala helarazi eta jasotzeko gaitasuna, informazioaren eskuragarritasuna) alde negatiboak ere dituztelako (datuen-lainoan informazioaren saturazioa, «gustoko dut» konpromezuarekin nahastea, enpresa multinazionalen jabegoa eta gure datuen bilketa, kaleko presentzia baztertzea, kostu ekologikoa etab.). Helburuen planteamenduan eta erabilpenaren kostuak asumitzean egon daiteke gakoa. Inplizituki beste helburu batzuk daramatzan estrategiak baztertzera eraman gaitzake sare sozialen erabilpenak, kasu askotan erosoagoak direlako eta ez dutelako kostu pertsonal /ekonomiko/errepresibo bat suposatzen (adibidez ez da berdina facebookean esaldi aldarrikatzailea edo kaleko horma batean margoketa, azkenak propagandaz gain kalean presentzia eta desobedientzia-edukia daukalako.).\nEz erabiltzeak berriz (paradoxikoki), gizartearentzat ikustezin bihurtu gaitzake («ez bazaitut googlen topatzen, ez zara existitzen»). Mezuak igorri/jasotzeko moduak aldatzen doazen einean, hauetara moldatzen jakin behar dugu, komunikatzeko era tradizionalak eta berriak kasuan kasu aukeratuz.\nGure kolektiboen eta gizartearen osasun ahulera bueltatuz, zentsuzkoa da galdetzea: Nondik hasi berreskurapena?\nLehenik eta behin, militantziari eta bere iruditegiari erreparatu behar diogu. Bizi garen gizartea gero eta indibidualistagoa izanda, balore batzuen galerarekin batera (konpromezua eta elkartasuna adibidez), politikoki antolatuta dagoen figuraren pertzepzioa etsipen orokortuan (sistemak irabazi egin du eta ezin da ezer ez egin) eta ongizate/kontsumo-gizartearen baitan (egoera hemen ez da ain latza, beste gauza batzutan emango dut denbora) kokatu behar dugu. Testuinguru honetan, pertsona aktibo eta antolatuaren jarduera gero eta debaluatuagoa dago, ez da erakargarria eta pertsonengatik gero eta urrunago dago. Distantzia hau aldebikoa dela esango nuke:Alde batetik, kolektiboetan parte hartzen dugunok proiektatu dezakegun irudiagatik (adibidez beti kontra egotea alternatibak proposatu edo eraiki gabe) eta gure egiteko moduagatik (hurbiltasun eta pedagogia eza) eta bestalde, gizarteak pairatzen duen immobilismoagatik. Beharrezkoa da distantzia hori laburtzea, jentearen errealitate desberdinetatik isolatzen gaituen burbuila hori apurtzea eta gure buruei gizarteak nola ikusten eta sentitzen gaituzten galdetzea, zer irudi proiektatzen dugun/jasotzen duten eta zer egin dezakegun hau aldatu eta hurbiltzeko.\nZaindu beharreko beste aspektu bat pertsona/talde antolatu nahiz ez antolatuz osatutako komunitatea da. Bakoitza gurean isolatu beharrean, hurbilekoekin aliatu behar gara. Gure giza-ehuna murrizten doan einean, bere kideak gatazken edo erasoen (barruko nahiz kanpoko) aurrean zaindu eta danon ongizatea babestuko duen komunitatea sortzea/berreskuratzea ezinbestekoa da. Gure kolektiboen kasuan, gutxi izanda ere, ez gara asko ezagutzen edo ez dugu elkarrekin lan egiten. Badirudi bakoitzaren borrokak eta aldarrikapenak direla garrantzitsuenak eta horrela, gizarteak baztertutako sektoreekiko ere (nagusiak, etorkinak, presoak, gaixoak, langabetuak, emakumeak etab.) ezjakintasuna eta distantzia areagotu egiten da. Nola eratu erasoei modu eraginkorrean erantzungo dion komunitatea, giza-ehun hori? Alde batetik elkarlana eta aliantzak sustatu behar ditugu kasu eta behar konkretu batzuei erantzuteko, nahiz eta hauek ez izan diskurtso ain erradikala (adibidez auzoko eskolari gaztetxearen espazioa eskeintzea) eta beti ere, gurea mantenduz. Bestalde, komunitateko parte direnekin elkar-ezagutza eta elkarlanak, sare bat eratu eta indartu dezake (adibidez, herri bazkarirako inguruko nekazariei eta komertzio txikiei elikagaiak erostea, saretzea kostu ekonomikoei lehenetsiz), batzutan gertatzen zaigun isolamendua edo «gettizazioa» sahiestuz, hurreneko errealitatearen pertzepzioa galdu gabe eta heltzen ez garen sektoreetara sarbide bihurtuz. Horretarako beharrezkoak dira topagunerako espazioak, bai fisikoak (ekimenak aurrera eramateko lokalak) nahiz ez-fisikoak (ekimen konpartituak) sareen eraketa nahiz komunitatearen indartzea ekarri dezaketelako. Leku ireki eta ez baztertzaileak, parte hartzera / ekarpenak egitera gonbidatzen dutenak eta sakonean diskurtso erradikal bat mantenduko dutenak (eta ez bakarrik agerian), esate baterako kaleratutako familientzako okupatutako etxeak denborarekin etxe komunitarioak bihurtzea edo langabetuentzako lur okupatuak kooperatiba autogestionatu bat bihurtzea.\nAmaitzeko, espontaneoki espazio orekatu, botere erlaziorik gabeko eta horizontala izango den asanblada idealizatuari erreparatu behar diogu. Izan ere, asanblada bakoitzak nortasun propioa izanda, badira askotan errepikatzen diren arazoak. Inertzia produktibistek «egin behar da» dioten dinamikekin, eztabaidak planteatzea eta diskurtso propioak garatzea oztopatzen dute. Konpromezu maila desberdinek eta erlazionatzeko modu ez-osasuntsuek garapenean eragin eta pertsonak «erretzen» dituzte talde-kohesioa eta motibazioa apurtuz. Asanbladaren kontraesanak (horizontala da baina jendetsua denean izan daiteke eraginkorra ez izatea) eta mugak konplexu barik onartu behar ditugu hauek identifikatu (esate baterako kasu batzutan adostasunetara heltzea ezinezkoa dela eta ez dela beti eraginkorra) eta kudeatzeko.\nAskotan gertatzen diren arazo hauek eta beste batzuk merezi duten denborarekin kudeatzeko, eta taldearen osasun ona bermatzeko, zaintzaren ikuspuntutik mugimendu feministek ikusarazitako komunikazioa eta emozioen lanketa lehen lerrora ekartzea ezinbestekoa da.\nAkatsak hobetzeko asmoz, askotan egiten dugu autokritika, garaipen txikiak (nahiz eta batzutan bizirautera eta erresistentziara mugatu) gutxitan dastatzen ditugun bitartean. Batzuentzat bidea estutzen doan irteerarik gabeko kalezuloa da. Besteentzat berriz, itxaropentsua eta baikortasunez betetakoa da ibilbidea. Itxuraz ez da oso atsegina baina pausoz-pauso egin behar dugunez, ni baikorretakoa naiz.\n43. zenbakia, Euskaraz15M, asamblearismo, asanblearismoa, ezker abertzalea\nPrevious Previous post: EZTABAIDA PROPOSAMENA HERRI MUGIMENDUENTZAT\nNext Next post: A PROPÓSITO DEL LIBRO INDIES, HIPSTERS Y GAFAPASTAS, DE VÍCTOR LENORE


Home / Berdintasunerako emanaldiak / ERANTZUKIDETASUNA. AFEKTIBITATE ETA HAURRENTZAKO MASAJE LANTEGIA\n08:54\tBerdintasunerako emanaldiak, Berdintasuna , Reparto de tareas 2,843 Views\nAldaketa ugari ari dira gertatzen gure garai honetan; besteak beste, berdintasuna eta demokrazia tradiziozko usadioei nagusitzen zaizkie apurka-apurka. Familiaren antolamendu zaharra, zeinean emakume eta gizonei zeregin eta ardura desberdinak baitzegozkien, galduz doa azken urteoan, emakumeok plazara atera garenetik. Hala eta guztiz, zerbait eginkizun dago oraindik, gizonak ez baitira guztiz sartu etxean. Izan ere, emakumeek askoz ordu gehiago ematen dute etxeko eta zaingo lanetan, gizonezkoek baino.\nDen-denok ahalegindu beharko gara, familiaren ardurak berdintasunez banatuko baditugu gizon eta emakumeok, emakumeek gainean daramaten zama astunagoa oztopo handia baita beste eremuetan jardun ahal izateko.\nPortugaleteko Udalak, emakume eta gizonen arteko parekotasuna lortzeko konpromiso sendoa eginda, Aukera Berdintasunerako IV. Plana (2015-2019) prestatu eta onartu zuen. Plana garatu eta ebaluatu behar duen Batzorde Mistoak gogoeta egin du erantzukidetasunaren inguruan eta familia harreman mota berriak azaldu ditu, berdintasunarekin bat datozenak.\nHelburu hori darabilgula, bada, eta aurreko edizioetan lortutako arrakasta dela eta, hirugarrenez antolatu dugu haurrentzako masaje eta afektibitate lantegia aitatxuei begira, gizonezko askok seme-alabak zaintzeari dagokionez berenganatu duten zeregin aktiboa sustatu nahian.\nHaurra txiki-txikia denean, aita eta amari dagokie zaintzearen ardura. Haurra jaio eta berehala ezartzen diren gurasoekiko loturak eragin zuzena izango du haurraren bizimoduan eta sendotu egingo da esperientziaz eta praktikaz. Horregatik gonbidatzen zaituztet lantegian parte hartzera, dudarik ez baitaukat aitatasuna eta seme-alabekiko harremana hobetzeko eta familia giro zoriontsuagoa lortzeko baliagarria izango dela.\nGizarte Ongizateko alkarteordea\nHauxe da erantzukidetasuna:\nGizon eta emakumeen artean banatutako ardura, familiaren zaingoari eta etxeko lanari dagokienez. Bizikidetzaren funtsa nagusietako bat da. Familia artean, batetik, erabakiak hartzearen, eta bestetik, familiakide guztien ongizaterako behar diren lan guztien plangintzaren ardura zeinak bere gain hartu eta banatzea.\nGizonezkook, gizonezko izateagatik tradizioz esleitu diguten zeregina aldatu behar dugu ezinbestez. Etxeko lan zehatz batzuetan oso gutxitan hartzen dugu esku: arropa garbitu, hautsa kendu, zorua garbitu, bainugela garbitu edo arropa zabaltzea, oro har, emakumeen ardura dira. Apurka-apurka hasi behar gara gu ere horrelakoetan jarduten, eta aitatasunak berez dakartzan beste zeregin batzuetan ere bai: haurrei ibiltzen, hitz egiten, jaten irakatsi, haien higienea zaindu, etab. Horrela, seme-alabak zaintzeak ematen duen ordain afektiboa gozatuko dugu, errazago aurkituko dugu aita-betekizuna, sentituko dugu kapaz garela haurrak zaintzeko eta haien nahiei adi egoteko, geure senak eta elkarrekiko beharrizanak aurkituko ditugu eta, azkenik, horren guztiaren ondorioz, autoestimua sendotuko dugu, dudarik gabe.\nLantegi hau opari baten modukoa da, afektoen elikadura ematen die aita eta haurrari eta izan daiteke, halaber, seme edo alabarekin denbora luzeagoa emateko modu dibertigarri polita ere bai.\nKultura askotan tradizioazkoa bada ere, Mendebaldean XX. mendeko azken hogeita hamar urteetan aurkitu genuen haurrentzako masajearen onura. Haurraren lehenengo urteetan oso onuragarria da harreman afektiboa, haurraren garapen osoari begira, eta masajea seme-alabekiko harreman afektiboari ekiteko oso modu atsegingarri eta erraza da. Aitatxuei begirako lantegi honen asmoa da haurrarekiko harremana eta komunikazioa sustatzea, jakin dakigularik, gizarte eta lan arrazoiak direla kausa, zail gertatu ohi zaizkiela gehienbat gizonezkoei. Aitaren eta seme edo alabaren arteko lotura aberasten saiatuko gara, bada, oso giro lasaian, eta afektoen komunikazioa errazten, eta, horretarako, masajea erabiliko dugu, haurra txiki-txikia denetik. Masajea oso atsegina da hala aita nola haurrentzat eta onura handiak dakartza koliko eta idorreriaren kontra eta psikomotrizitate eta nerbio-sistemaren garapenaren alde.\nGainera, aurten beste gai oinarrizko batzuk ere landuko ditugu (haurrekin lotura afektibo sendoa ezartzearen garrantzia, kasu) eta haurren sexualitatea ulertzeko nondik-norakoak ere eskainiko ditugu.\nInformazio zabalagoa jaso nahi baduzu lantegiari buruz, zatoz informazio-saiora. Irailaren 30an egingo dugu 18:30ean San Roke gizarte etxean.\nGizarte Ongizate Saila 94 472 92 12\nTags afectividad madres masaje infantil padres portugalete taller\nPrevious DOCUMENTAL DE FAKTORIA LILA. MARTXOAK 11, 19etan, MERKATUAN\nNext Hitzaldia Hypatia: Nola esan ezetz. Mugak jartzea bizitza osasungarri baterako


Lurraldearen Antolamendu Batzordeak argi berdea eman du Iruña-Irurtzun zatian Plazaola ibilbidea aldatzeko\nComision de Ordenacion del Territorio\nLurraldearen Antolamendu Batzordeak argi berdea eman du Iruña-Irurtzun zatian Plazaola ibilbidea aldatzeko asteartea, 2013.eko otsailak 26\nPlanteatutako aldaketek Aitzoaingo Oronsospe auzoaren inguruneari eragiten die eta baita Sarasako hiriguneko inguruei ere\nZarraluqui kontseilaria Lurraldearen Antolamendu Batzordeak egindako bilkuraren buru. ( irudia handitu )\nLurraldearen Antolamendu Batzordeak (COT) argi berdea eman dio Udalaz Gaineko Eragina duen Proiektu Sektoriala aldatzeko txostenari Plazaolako lehengo ibilbidea errekuperatzeko, Iruña-Irurtzun zatian.\nPlazaolako zati hori errekuperatzeko proiektua Plazaola Turismo Partzuergoak sustatu zuen 2010ean herritarrek erabili ahal zezaten aisialdi-jardueretarako, eta Nafarroako Gobernuaren akordio bidez onartu zen 2010eko maiatzaren 10ean. Nolanahi ere, Aitzoain eta Sarasako kontzejuek hala eskatuta, Plazaola Turismo Partzuergoak COTi gaur onartu den txostena igorri dio, UGPSren bi zatitan ibilbidea aldatzea proposatzen duena. COTek aldaketa horien aldeko txostena egin ondoren, Nafarroako Gobernuari igortzen zaio hark onar dezan eta jarraian jendaurrean nahiz entzunaldian jartzeko kaltetutako toki-erakundeen aurrean.\nLehen aldaketa Aitzoaingo Oronsospeko auzo-inguruan planteatu da, eta bigarrena Sarasako hiriguneko inguruetan. Aitzoaingo Kontzejuko lurraldean, indarrean zegoen UGPSak bide berdea Oronsospe auzoa Berriozar udalerriarekin lotzen duen asfaltatutako pista erabiltzea aurreikusten zuen bitartean, pistan motordun ibilgailuen zirkulazioa areagotu denez ibilbideak bereiztea ekarri du era askotako zirkulazioa aldi berean izatearen ondorioz sor daitezkeen gatazkak direla eta.\nHorregatik, proposamen berriak motorrik gabeko ibilgailuen joan-etorrirako plataforma bat eraikitzea planteatzen du pistaren hegoaldeko albotik, egungo galtzadaren paraleloan. Nolanahi ere, Oronsospeko auzora heldu aurretik, azken zatian, bi modalitateek pista berean joan behar dute, bi ibilbideak independente egiteko arrazoizko aukerarik ez baitago.\nBestalde, Oronsospera iristean, 2010ean onartutako ibilbidea jauregi aurreko espazio publikoaren lorategiz hornitutako eremuetan sartzen zen; orain, berriz, Aitzoaingo Kontzejuaren ekimenez, ondorengoa planteatzen da: bide berdearen ibilbidea Berriobeitiko katastroaren 15. industrialdeko 42. eta 51. lursailen artean dagoen jabari publikoko espazioan joan dadin.\nSarasako Kontzejuan (Itzako udalerria) indarrean dagoen UGPSak aurreikusi zuen, lehengo trenbidearen ibilbidea N-240A errepidearen paraleloan zihoan zatian, ibilbidea bertan dagoen gasolindegi baten instalazioen atzean kokatuko zela, ondoren Sarasako udalerriko hirigunean sartzeko herrian sartzeko dagoen errepidearen paraleloan doan ibilbidearen bidez.\nUdalerri horretako ibilbidearen aldaketa Sarasako Kontzejuaren ekimen propioz sortu da eta, funtsean, lehengo trenbidearen jatorrizko ibilbidea errekuperatu nahi du. Horrekin, alde batetik, Sarasako hiriguneko landa-inguruari eutsi nahi zaio bide berdeak sor dezakeen jarduera alde batera utzita eta, bestetik, N-240A errepidearen alboko hirugarren mailako erabileren jarduera galtzeak errazagoa egiten du trenbidearen jatorrizko ibilbidea errekuperatzea. Hori dela eta, errepidearen paraleloan doan lehengo jatorrizko trenbideari eustea proposatzen da.\nLurraldearen Antolamendu Batzordea\nLurraldearen Antolamendu Batzordearen buru (COT) Sustapen eta Etxebizitza kontseilari Luis Zarraluqui da, eta batzorde hori osatzen dute: Nafarroako Gobernuaren aldetik, Lurraldearen Antolamendu, Mugikortasun eta Etxebizitzako zuzendari nagusiak; Ingurumen eta Uraren zuzendari nagusiak; Toki Administraziokoak; Justizia eta Barnekoak; Obra Publikoetakoak; Turismo eta Merkataritzakoak; Industria, Energia eta Berrikuntzakoak; Landa Garapenekoak eta Kulturako zuzendari nagusiak.\nCOTen barnean daude ere, Nafarroako toki-erakundeen ordezkariak, Euskal Herriko Arkitektoen Elkargo Ofizialekoak, Nafarroako Eraikitzaile eta Sustatzaileen Erakundeko ordezkariak eta Nafarroako Merkataritza eta Industria Ganberako ordezkariak.


Galbideak | Kultura | Berria\nAtzemanezinak dira kantuaren bideak, baiki, eta atzemanezinak norberaren galbideak.\nSinnerman (gizon hobenduna) kantuak eta haren oinarrietatik sortutako Oi gu hemen-ek nire baitan utzitako lorratza aipatu nuen aurreko Bi ahotsetara-n, eta nabarmendu nituen kilika eta klika berezia egin izan dizkidaten bertsioak; ezagutuagatik, eta gustukoak izan arren, ahaztu egin zitzaizkidan beste zenbait, ordea. Ez baita hobenik gabeko bi-hankakorik. Eta askotarikoak baitira galbideak. Aipatzeke utzi nuen, esaterako, Belako taldeak zuzenekoetan behin baino gehiagotan jo izan duen Sinnerman dantzari adrenalitikoa; aipatzeke, halaber, Behi Bideko Andere Zuriak (BBAX) taldeak Oi gu hemen-en sehaska kantu ameslari bihurtua.\nEzagutzen nuen kide askoz osaturiko taldearen bertsioa, ezagutzen nuen iaz kaleraturiko Distortsioen munduan diskoa ere. Haatik, ahanzturaren zokondora bidalia nuen nonbait. Eta gogamenak huts egiten ez badit, uste dut fenomeno orokorragoa izan dela. Ez baita ia aipatua izan ez hedabideetan ez sare sozialetan, ez baita nabarmendua izan urte amaierako askotariko zerrendetan ere. Orokorragoa izateak ez du hobena leuntzen, ordea, aski lan berezi, ertz askotariko eta disfrutagarria baita. Proiektu kolektiboa izan da BBAX; izan da diot, oraingoz behintzat zuzeneko emanaldiak eten dituztelako. Musikariok parte hartu zuten diskoan. Mirentxu Agerre (ahotsa), Pantxix Bidart (ahotsa, gitarrak), Marie Bidart (ahotsa, saihetseko flauta), Sebastian Desgrans (eskusoinua), Jurgi Ekiza (ahotsa, gitarrak), Aline Etxeberri (ahotsak), Allande Etxeberri (gitarra apala), Karine Etxeberri (ahotsak), Paxkal Indo (flauta, perkusioak) eta Paxkal Irigoien (ahotsa, gitarrak).\nSarean ikusitako bideo batek piztu dit alarma. Iazko urte amaieran eman zuten azken kontzertua Armendaritzen (Nafarroa Beherea), eta kontzertu osoa Kanalduden emango dute aurrerago. Haren puska eder bat ikus liteke oraingoz. Bideo horrek berak sorrarazi dizkit galderak. Hego euskal herrietako proiektua balitz, eta herri kanten epigrafe menostua ez baleuka diskoak, hain oharkabean pasatuko litzateke?\nAtzemanezinak baitira galbideak...


Rafa Rueda eta Gotzon Barandiaran musikaz ariko dira, Arizmendik antolatuta | Mondraberri Arrasateko Ataria\nHasiera Kultura ARIZMENDI IKASTOLA Rafa Rueda eta Gotzon Barandiaran musikaz ariko dira, Arizmendik antolatuta\nRafa Rueda eta Gotzon Barandiaran musikaz ariko dira, Arizmendik antolatuta\nMusikagintzako bi bizkaitarrek ‘Euskaldunok zeri kantatzen diogu?’ saioa emango dute Aretxabaletako Arkupen bihar (asteazkena), Arizmendi Ikastolak antolaturik.\nBeheko testua eta irudia: Arizmendi Ikastola.\nGaldera honi erantzuna emateko, Arizmendi ikastolako DBH 1eko ikasleek Kantatzen duen herri bat izeneko PROIan barruan, horretan aditu eta aritu diren Rafa Rueda eta Gotzon Barandiaranen “Hitzen ahairea” saioa izango da abenduaren 9an, Aretxabaletako Arkupe Kultur Etxean 11:00-12:30 bitartean.\nSaioa bertatik bertara jarraitzeko nahitaezkoa izango da esteka honetan izena ematea eta bertaratzea posible ez dutenek, streaming bidez Arizmendi Ikastolako youtubeko kanalean jarraitzeko aukera izango dute.\nDuela gutxi ospatutako Euskararen Egunari eta ostiralen amaitu zen Euskaraldiari behar bezalako amaiera emango diote ekitaldi honekin Arizmendi ikastolako gazteek. Bi hizkuntza autonomotik sortzen den hizkuntza berri bat da kanta: testu edota musikatik sortutakoa, bertsoa euskal kantagintzan eta testu librea. Oinarri horietatik abiatuta, Rafa eta Gotzonen arteko solasaldiarekin, literatura eta musikaren arteko elkar eraginetik sortutako euskal kantagintza aztertuko dugu. Bertan parte hartu eta sortzen diren galderak txat bidez partekatzeko aukera izango da.\nEkitaldia Aretxabaletako Udalaren laguntzari esker eman ahal izango da. Protokoloei jarraituz, baimendutako gehieneko aforoa 50 pertsonakoa da. Erreserbatutako plazak kontuan hartuta 20 bat plaza egongo dira libre.


Ugaoko Gaztelekuaren ateak irekiko dituzte asteburuan | Geuria\nIkasturte berria dela eta, Ugaoko Ludoteka eta Gaztelekua zabalduko dituzte herriko haur eta gazteentzat eta Mirabatxo klubak ongi etorri jaia antolatu du hilabete bukaeran.\nBolatokira irteera, 2019an // Utzitakoa\nIkasturte berria dela eta, Ugaoko Ludotekan izena emateko epea itxiko dute bihar eta Gaztelekua asteburuan zabalduko dute herriko haur eta gazteentzat. Mirabatxo klubak ere ongi etorri jaia antolatu du hilabete bukaeran.\nLudotekaren kasuan, irailetik abendurako hiruhilabetean izena emateko epea irailaren 17an itxiko dute. 4 urteko umeek (2017an jaiotakoak) asteazkenetan joan ahal izango dira ludotekara, 17:00etatik 19:00ak arte. 5 eta 7 urte bitartekoak (2016 eta 2014an jaiotakoak) astearte edo ostegunetan joan ahal izango dira, 17:00etatik 19:00ak arte. Edukiera murriztua izango da eta segurtasuna bermatzeko neurriak egongo direla ziurtatu du Udalak. Interesdunak Jane Jauregiarekin harremanetan jarri beharko dira 946 480 704 telefonora deituz edo kultura.ugao@ortzadar.es helbidera idatziz.\nGaztelekuko gazteak, zuhaitzak landatzen 2019an // Utzitakoa\nGaztelekuak ere 12 eta 18 urte bitarteko gazteei ateak irekiko dizkie asteburu arratsaldeetan. Irekiera-eguna irailaren 17an izango da ere. Ping ponga, futbolina, Wiia, tailerrak eta ikastaroak antolatuko dituzte besteak beste ikasturte berrian zehar, ordutegia honako hau izanik:\nOstiraletan 17:30etatik 21:00etara\nZapatu eta igandeetan 18:00etatik 21:00etara\nUrtean zehar antolatuko dituzten jardueren berri izateko deitu 946 480 704 telefono zenbakira.\nIrailaren 25ean Mirabatxo Klubaren ongi etorri jaia antolatu dute 2011 eta 2013 urteen artean jaiotako haurrentzat, Gazte Infon, 17:00etatik 20:00ak arte. Jardueran parte hartu nahi dutenek irailaren 22a baino lehen izena eman beharko dute Jane Jauregian.\nSailkatuta: Aisialdia, Gazteak, Gaztelekua, jarduerak, Ludoteka, Mirabatxo Kluba, Ugao\nArrigorriagak ‘Eskola Bidea’ martxan jarri du, eskolarako bidea abentura eta ikaskuntza kontua izan dadin\nZaratamoko Vulcanizados Zuloagako langileek lan-baldintzak hobetuko dien hitzarmen propioa dute helburu


Asteazkenean zabalduko dute Udako Oporrak programan izena emateko epea | Herribizia\nAsteazkenean zabalduko dute Udako Oporrak programan izena emateko epea\nGazteria 2020-02-24 | 0\nHurrengo asteazkenean, otsailaren 26an, Udako Oporrak programan online izena emateko epea zabalduko dute. Epea martxoaren 18a arte egongo da zabalik, eta bertan Errenterian erroldatutako haur guztiek parte hartu ahal izango dute, baita herriko ikastetxeetan ikasten dutenek ere, nahiz eta bertan erroldatuta ez egon.\n2018an abian jarri zen aplikazioari esker, herritarrek modu erosoan egin dezakete izapide osoa etxetik, bai izen-ematea, bai ordainketa. Tramite hauek gazteria.errenteria.eus web orriaren bitartez egin ahal izanen dira asteazkenetik aurrera.\nPresentzialki ere egin ahal izango du izen-ematea nahi duenak martxoaren 4tik aurrera. Horretarako inprimakia gazteria.errenteria.eus helbidean eskuratu daiteke eta aurkeztu beharreko dokumentazioa ZU! Zure Udala arreta zerbitzuan (Herriko Plaza z/g) aurkeztu behar da. Ordutegia ondorengoa da: astelehen, asteazken eta ostiraletan, 7:30etik 15:00etara eta astearte eta ostegunetan 7:30etik 19:00etara.\nOporretan ere, aisialdi hezitzailearen aldeko apustua\nErrenteriako Udalak herri hezitzailea eraikitzea du xede eta horretan jarduten du urtean zehar, programa ezberdinetan hezkuntza parekide, euskaldun, parte-hartzaile eta inklusiboa garatuz. Jakitun da haurrak direla gure herriaren oraina eta orainean aisialdiaz gozatzeko herria dela eskaini nahi diena. Baina, era berean, jakitun da oraingo haurrak izango direla etorkizuneko Errenteria eraikiko dutenak eta zein garrantzia duen orainean balore eraikitzaileetan hezteak.\nHelburu horrekin osatu dute aurtengoan ere Udako Oporren eskaintza. Aurreko urteotan bezala, ‘Txikiak’ eta ‘Udalekuak’ izeneko programetan izena ematen dutenen artean ez da zozketarik izango, alegia, izena ematen duten haur guztiek izango dute modalitate horietan parte hartzeko aukera. Bi kanpaldien kasuan, aldiz, plazak mugatuak izango dira eta zozketara aterako dituzte.\nBeireko kanpamenduak: 207,20€\nLousadako kanpamenduak: 186,48€\nBestetik, Udalak gogorarazi nahi du hobariak izango dituztela familia ugariek eta seme-alaba bat baino gehiago izena ematen duten familiek. Diru-sarrerak Bermatzeko Errenta edo Gizarte Larrialdiko Laguntza jasotzen duten familientzat ere hobariak egongo dira.\nAurten ere, behar bereziak dituzten haurrei arreta emateko hezitzaileak kontratatuko dira.\nUdalekuen egunerokotasunari dagokionez, aurtengo programaketak oraindik garatuta ez dauden arren, aurreko urteetako ildo berdina jarraituko dute. Txikietan adibidez, ez dira faltako igerileku egunak, gaikako jolasak eta azken eguneko mozorro festa, Udalekuetan, ezinbestekoak izango dira museo baten bisita, igerileku eta hondartzako txangoak, kirolak… Kanpamentuek ere programazio osatua izango dute talde lana eta bizitza osasuntsua sustatzen duena.\nHaurrak adin bereko 10 edo 12ko taldetan banatzen dira, eta horrelako zenbait taldek, aldi berean, talde handiago bat osatzen dute eta elkarrekin ibiltzen dira guztiak.\nHonekin, antolatzaileek gurasoak gonbidatu nahi dituzte, beren seme-alaben izen-ematea egiterako orduan, lagunak binaka edota hirunaka apuntatu beharrean, egin dezatela apustu eta bakarrik apunta ditzatela inongo beldurrik gabe; izan ere, Udako Oporrak lagun berriak egiteko aproposak baitira.\nHizkuntzen Topagunearen bigarren zikloa ukraineraren ingurukoa izango da


Tanta Clean Forte erosi Tenerife\nTanta Clean Forte Tenerife\nZer egin behar bezala jasotzeko Clean Forte uneko aukera batzuk\nAskatu Tenerife deskontua da soilik gune ofiziala. horretarako, jarraitu sinple bat eskema: erabili eskaera orria eta idatzi xehetasunak ordena, eta, ondoren, ordu 1 Zure telefono dei bat enpresaren ordezkari eta aholkatzeko ordenatzen eta entrega. Ondoren ordena berrespena espero produktua. Jaso ondoren, partzelaren beharrezkoa da ordaindu courier edo postetxean.\nNola erosi Tenerife Clean Forte\nTanta Clean Forte natural bat da, droga hori izango Duzu sendatzeko parasitoak! Ibilgailu orain saldu eta herrialde Espainia. Formularioa bete behar Duzu bada ordena droga deskontatutako prezioa! Bizkortu eskuragarri ez dagoenean Clean Forte deskontua batekin -50%. Baldintzak mugatzen akzioak. Botikak aurka parasitoak gaur egun eskuragarri prezio bat 39€. Azkar aprobetxatu eskaintza handia! Lortzeko eta ordaintzeko ondasunak postetxean edo mezularitza nor entregatu partzelaren Tenerife Espainian.\nNola ordena tanta batetik parasitoak Tenerife\nIdatzi izena eta telefono zenbakia ordena formularioa web ofiziala mesedez, idatzi Zure datuak behean eta Kudeatzaile bat zurekin harremanetan jarriko baieztatzeko zure eskaera. Berretsi informazio eta esango operadorea zehatza helbidea entrega. Bidalketa prezioa araberakoa izango da hirian. Ondasunak entregatu egongo da hirian Tenerife barruan 1-3 egun. Ordainketa jaso gainean ordena mail. Clean Forte - fidagarria eta eraginkorra esan nahi du parasitoak suntsitu egingo dira arrotzak kalte gabe, Zure osasuna!\nClean Forte Malaga Clean Forte Bilbon\nInfestation gerta daiteke edozein unetan. Gorputza garbiketa parasitoak-multzo bat da, zuzendutako jarduerak kanporatzea zizareak gorputza. Gabe araztegi batetik zizareak modu osasuntsu, bizitza ezinezkoa da.\nOrdena Clean Forte Tenerife % 50 bakoitza


2019ko Ondasun Higiezinen gaineko zerga ordaintzeko epea, abian - Tolosa - Tolosaldeko ataria\n2019ko Ondasun Higiezinen gaineko zerga ordaintzeko epea, abian\nTolosaldeko Ataria 2019-05-17 12:18\nUdalak abian jarri du Hiri eta Landa izaera duten Ondasun Higiezinen gaineko zerga ordaintzeko borondatezko epea, uztailaren 1a bitarte.\nTolosako Udaleko Ogasun sailetik jakinarazi dutenez, aurtengo ekainaren 19a baino lehen helbideratutako ordainagiriak entitate finantzarioen kontu korrenteetatik kobratuko dira zuzenean, ordaintzeko borondatezko epea amaitzen den egunean bertan.\nHelbideratu gabeko ordainagiriak, berriz, zergadunak adierazitako zerga helbidera bidaliko dira maiatzean zehar. Kasu honetan, ordainketa internet bitartez, www.tolosa.eus webguneko 'nire ordainketa' atalean, edota entitate laguntzaileen bidez (banku, aurrezki kutxa eta kreditu kooperatiba) egin beharko da, eta horretarako ordainagiria aurkeztu behar da.\nEkainaren 7a iritsi eta zergadunak ez badu ordainagiria etxean jaso, Tolosako Udalean eskatu behar du. Aurten, Tolosan, 17.215 ordainagiri jaurti ditu Udalak, 16.723 herrian bertan, eta 492 landa eremuan. Horietatik, 14.660 daude helbideratuta; 2.555 helbideratu gabe.


Neska-mutilak babesteko egoitz biren mantentzea\na. Proposatzen diren ekintza eta egitarauak:\n- Tutore eta bere taldeen eskutik, ikasketa eta irakas-metodo partikularrak ezartzea. Lortutako aurrerapenak ezagutzeko hilero azterketak egiten dira.\n-Beharbezalako elikadura izateko, barazkijale eta ez-barazkijale (harrautza, okela eta arrainezkoa) dieta asterokoa egiten da. Esnea eta fruta eguneroko janari giza ezartzen dira.\n-Kirolak eta kokoak aldizka egiten dira. Guztiak mediku azterketek baieztatuta sei hilabetez behin.\n-CIRW'ko kideekin eta kanpoko baliabideen bitartez gurasoentzat irakaskuntza saioak burutzen dira urtean bitan. Ekintzok gurasoak seme-alabak eskolara bidaltzeko motibatzea, diru baliabideak erabiltzen ikastea eta diskriminazioa baztertzea dute helburu. Ekintza eta partaide guztiak, baita beraien portaera, egitasmoaren norabidea erakusten duten agirietan bistaratzen dira.\n-Kultura edo garrantzi historikoa duten tokiak bisitatzeko txangoak egiten dira urtean behin. Erakusketak egitea ere lortzen da urtero. Ekintzon bitartez, umeek konturatzen dira bai behatuz, baita estatuko aberaztasun historiko eta kulturala ezagutuz, baita gizarteko beste maila batzuetako jendearekin kontaktua izanez nola asko ikas dezaketen. Lehen urtean Hassan, Belur-Halebid, Shracana eta Belagolara joan ziran. Bigarrenean, Mysore eta Srirangapattanara. Hirugarrenean, Dharmasthala, Mangalore, Udupi eta Karkalara.\n-Idazketa, musika, marrazki eta margolan ikasketak ere ematen dira. Jendaurrean berba egiteko, antzerkirako, prosaz edo eskutitzak idazteko, estabaidak segitzeko saioak ere eskaintzen dira. Baita jolas eta kirolentzako ere.\nb. Neska-mutilak babesteko etxe bi eraiki eta mantentzeari buruz (bi):\nTaldeka heldu zenerarte Anekaleko Hostelen egoera honelakoa zen:\n- Mutilentzako egoitza: CIRW'ren lurretan kokatua.\n- Neskentzako egoitza: CIRW'ren lurretan kokatua.\nc. Egitasmoen jasangarritasuna\n-Etaikuntzez beste, egitasmoaren jarraipen eta mantenitzeari laguntzak.\nAnekal erdiko Hostelak: Gaur egun, TALDEKA LAGUNDUZ, CIRW'ari diruz laguntzen dio, Anekal hiriko hostelen gastuetako %50'a beregain hartuz. Hurrengo urteetan zehar laguntza emateko hitza eman du. Geratzen den %50'rako bihotz honeko jendearengan eta herri ekarpenen esku gaude. Edonolaz ere, egitasmoaren iraupenaren ardura Karnatakako Jesuitei dagokie.\nd. Hostel-Aterpetxeen barne funtzionamendua :\n- Hostelak babes-etxegiza daude aurreikusiak. Umeak onartzeko arautegi zehatz bat dute. Adibidez, umeetarik 15 umezurtzak ziran. Sonsoles eta Monchuk esan zigutenaren arabera, herrixka ezberdinetako neska-mutilak izatea da gogokoena.\n-Arauzko heziketa dagokien eskola edo ikastetxe publikoan jasotzen dute. Honela, Hirietako hosteletako nahiz haurrak, nahiz neska-mutilak adinez edo jakite-mailaz tokatzen zaien High School edo College'tara joaten dira..\n- Egoitzek arauzko ikasketak bideratuz gain barne egituraren bitartez (irakasleen laguntza, ikasgelak...) oinarrizko heziketa gehiagotzen dute. Argazkietan ikus daitekenez, hosteletako asteko barne ordutegietan, eguneko egitaraua goizeko 5:30'tan hasten da eta, nagusientzat, gaueko 11:00'tan bukatzen da. Ikasketa eta ahalmentze ekintzez beteta dago eguna.\n-Mota ezberdinetako ekintzei garrantzi handia ematen zaie:\ndantza eta kantua (herriko kultura), gaurkotasunari (egunkariak irakurriz), espiritualtasun eta ariketa fisikoari (yoga antzekoa kasu honetan). Hizkuntzak ikasteari. Lau hizkuntzatan diardute: bertokoa, Karnatakako estatutko Kanara, Indiako Indi ofiziala, eta ingelesa.\n-Asteko egitaraua larunbat eguerdiz burutzen da. Hiru astetik behin, asteburu bat familia dutenek beraien herrixketara joaten dira.\n- CIRW'ak izango lituzken ardurak:\n- Eraikina antolatu, jaso eta gainbegitratu.\n-Egitasmoaren azterketa eta egiaztapena.\n-Lurrak ematea. Eginda dago.\n-Umeak egoitzan onartzea.\n-Hurrengo egitasmoaz arduratu.\n-Diruz laguntzen duten enpresa edo pertsonei argibidea eman.\n-Ikasketak burutu dituzten umeen laguntzan eta aholkularitzan jarraitzea.


Eguberri Mezua zuzendu die Urkullu lehendakariak Kanpoan den Euskal Komunitateko kideei\nUrtero data hauetan bezala, Eguberri Mezua zuzendu die Urkullu lehendakariak Kanpoan den Euskal Komunitateko kideei. Lehendakariak amaitzen ari den urteari gainbegirada ematen dio, bereziki Agirre aurreneko lehendakariarekin eta lehenengo Eusko Jaurlaritzarekin lotuta urtean zehar bete diren urteurrenak gogora ekarriz, baita Basque Global Network ekimena ere. Jarraian Urkulluren mezua, euskaraz, gaztelaniaz, ingelesez eta frantsesez.\nZorionak, irakurle, eta gure agiantza onenak egun hauetan eta 2017 urte berrirako, zinez hobea izan dakigun\nIritsi gara beste Eguberri batzuetara eta, aukera baliatuz, irakurle, gure agiantza onenak bidali nahi dizkizugu sasoi berezi honetan eta 2017 urte berrirako, zinez urte hobea izan dakigun. Eskerrak ere ematen dizkizugu hor egoteagatik eta irakurle zintzo irauteagatik, zure sostenguarekin gure familia handi txiki edo txiki handi honetako kide izanez. Mila esker baita ere azken egunetan hainbat euskal etxe eta lekuetatik agiantza onak igorri dizkiguzuenoi. Zorionak eta Urte Berri On!


Julio Castejon, Asfalto: “Eremu ez aproposean duintasun osoz aurrera egin du Asfaltok” - etakitto.eus\nJulio Castejon, Asfalto: “Eremu ez aproposean duintasun osoz aurrera egin du Asfaltok”\nETA KITTO 2019, Abe 26\nAsfalto taldeak kontzertua eskainiko du abenduaren 27an, 22:00etan, Coliseoan. 47 urteko ibilbidea egin ondoren errepidean jarraitzen du talde madrildarrak, “rock politinbrikoa” eskainiz. Lau hamarkadatan izandako gorabeheren ondorioz, Julio Castejon da taldearen lehen formakuntzatik gelditzen den kide bakarra eta kontzertu handia izango dela iragarri digu.\n– 1972an sortu zenuten Asfalto. Zein da zuen sekretua hainbeste urtetan taldea bizirik mantentzeko?\nEz dakit pertseberantzia edo burugogorkeria kontua den. Asfalto bezalako proiektu bat hainbeste urtetan bizirik mantentzea ez da erraza izan. Horregatik, taldea sortu genuen kideotatik ni izan naiz Asfalto gaur egun zutik mantentzeko gorabehera guztiei eutsi dien kide bakarra.\n– Nola kudeatu zenuten sasoi bateko arrakasta?\nArrakasta kontzeptua definitu beharko genuke. Arrakasta ospea eta baliabide ekonomikoak sortzea bada, Asfaltok huts egin du. Baina esaten badidate bost hamarkada geroago jendea gure diskoekin emozionatzen dela, gure abestiekin bere bizitzako momenturik onenak gogoratzen dituela eta gaur egun gure disko berriak lehenengo lanak bezain interesgarriak iruditzen zaizkiela, Asfaltok arrakasta ukaezina izan duela esango nuke.\n– Nola egin duzue aurrera sasoi grisenetan?\nGrisa kolore ederra da, ñabardura asko ditu. Ezer ez da guztiz txuria edo guztiz beltza. Zailtasunak agertzen direnean alde txuriari begiratu behar diozu, etorkizuna arazoak saihestuz bideratzeko.\n– 50 urtetan gizartea, modak, gustuak… asko aldatu dira. Asfalto ere aldatu egin da?\nEz, Asfalto funtsean oso gutxi aldatu da. Hori bai, teknologia berriak, eta baliabide eta musika-tresna gehiago ditugu, gure soinua gaur egun estilo honen barruan erreferentea den edozein talderen baliokidea izanik.\n– Belaunaldi berriek Asfaltorekin bat egin dute?\nGazteek ez dakite nortzuk garen eta zer proposatzen dugun. Normala da, gizarte honetan mediatikoa zara edo ez zara existitzen. Komunikazio defizit hau arintzeko gure irrati propioa sortu dugu, Radio Asfalto (radio.grupoasfalto.com), eta taldearen musika jartzen dugu egun osoan.\n– Zuen ibilbideari errepasatuz, zer baloratzen duzue gehien?\nEremu ez aproposean duintasun osoz aurrera egin izana. Horregatik, milaka jarraitzaile izaten jarraitzen dugu eta esker ona zor diegu gure musika euren bizitzaren soinu-banda bihurtzeagatik.\n– Nolako kontzertua eskainiko duzue Eibarren?\nEszenatoki gainean talde zoragarria gara eta primeran sinkronizatutako ikuskizun bisuala eskaintzen dugu. Gazteleraz abesten den rockean mundu mailako erreferente izaten lagundu diguten ñabardurak eskainiko ditugu kontzertuan.\n« Josu Martinez, Juan San Martin bekaren irabazlea: “Euskarazko zinemaren historiaren hasieran gaude” Ongi etorri beroa Olentzerori jende mordoaz lagundurik »


In media res (definizioa) – Gizapedia\nIn media res (definizioa)\nIn media res (latinez; euskaraz, "gauzaren erdian") narrazio bat kontatu nahi den istorioaren erdian (eta ez hasieran) abiarazten duen estilo edo baliabide narratiboa da. Literatura klasikoan, epikan erabili zen bereziki; hain zuzen ere, Homeroren Iliada olerki epikoa in media res abiatzen da, Troiako gerra urte batzuk hasita dagoela, Helenaren bahiketa eta istorioaren beste pasarte batzuk atzera utziz. Kultura modernoan ere erabili da, hala nola Star Wars sagan, non lehenengo filma istorio osoaren erdian kokatzen den. In media res abiatzeak flashback-ak dakartza ezinbestean aurrerago narrazioan: aurrerago kontatuko diren gertakariak iraganari buruzkoak izango dira.\nNarrazioak ab ovo (hasiera-hasieratik) eta in extrema res (bukaeratik) abiarazi daitezke baita ere.\nIn articulo mortis erabaki edo ekintza bat horretan parte hartzen duen pertsona baten hilzorian egin dela adierazteko latinezko lokuzioa da. Adibidez, in articulo mortis ezkontza ezkontideetako bat hilzorian…